ТЕРРОР ЗУЛМДИР, ЗОЛИМЛАРНИ АЛЛОҲ ЁМОН КЎРАДИ\nМинг афсуски, ХХI аср инсоният учун оғир синовлар билан бошланди. Гўёки, Ислом динига дахлдор бўлган бир гуруҳ кимсалар томонидан амалга оширилган хуружлар оқибатида бир неча минг бегуноҳ инсонлар даҳшатли тарзда бевақт оламдан кўз юммоқда. Заминимизнинг турли ерларида хунрезликлар муқаддас Ислом динимиз номидан ҳамон давом эттирилмоқда.\nЗотан бирорта ҳам ҳақиқий иймонли киши, қайси диндалигидан қатъий назар, ўз ақидаси йўлида бегуноҳ одамларни ўлдирмайди.\nИнсонларни ноҳақ ўлдириш улкан гуноҳ ҳисобланади ва ана шу гуноҳкор дўзахнинг даҳшатли азобларига мангу дучор бўлади. Парвардигорининг берадиган жазоси ва азобларидан қўрқувчи чин иймон эгалари бундай ёвузликка ҳар қандай ҳолатда ҳам қўл урмайдилар. Моҳиятига кўра, гуноҳсиз одамларга нисбатан гўёки «дин йўлида» амалга оширилган ҳар қандай зўравонлик ва зулм илоҳий дин устидан зулм ҳисобланади.\nАллоҳ таоло иймон эгаларига севги, раҳм-шафқат ва тинчлик-осойишталикни буюради. Террор эса иймоннинг тамомила аксидир. У ўз олдига бераҳмлик, шафқатсизлик, зулм, қотиллик ва азоб-кулфатларни мақсад қилиб қўяди. Умумлашган тушунчада «террор» дегани у ёки бу кўринишда сиёсий мақсадларга эришиш учун ҳарбий бўлмаган объектларга, тинч аҳолига қарши куч ишлатишдир. Бошқача айтганда, ҳеч бир гуноҳсиз кишилар террорнинг нишони бўлишади. Террорчилар наздида ана шу одамларнинг бирдан-бир айби уларнинг «бошқа томонда» бўлганларидир. Демак, террор бегуноҳ одамларга қарши зўравонликни англатади, уни маънавий жиҳатдан ҳеч қачон оқлаб бўлмайди.\nИсломнинг бош манбаси бўлмиш Қуръони каримнинг ахлоқий асоси оқибат, раҳм-шафқат, меҳрибонлик, камтарлик, ҳавойи нафсдан воз кечиш, ҳурмат ва тинчликка асосланган. Ана шу илоҳий кўрсатмаларга амал қилувчи мусулмонлар ҳамиша фавқулодда юмшоқ феълли, раҳм-шафқатли, адолатпарвар ва софдил бўладилар.\nЗеро, тинчлик ва хотиржамлик Аллоҳ таолонинг буюк неъматларидан биридир. Барча эзгу ишларни рўёбга чиқишининг асоси ҳам осойишталикдир. Қуръони каримнинг юздан ортиқ оятларида тинчликка чақирилган. Аллоҳ таоло бундай марҳамат қилади:\n“Аллоҳ ризосини топишга интилганларни Қуръон билан тинчлик ва саломатлик йўлларига йўллаб, Ўз изни билан уларни зулматлардан нурга чиқарур ва тўғри йўлга ҳидоят қилур” (Моида, 16).\n“Қайси бирингиз тонгда уйқудан уйғонганда оиласи тинч, тани соғ ва уйида бир кунлик егулиги бўлса, билсинки, унда дунёдаги барча неъматлар мужассам экан” (Имом Бухорий ривояти).\n“Эй имон келтирганлар! Ёппасига тинчлик ишига киришингиз ва шайтоннинг изидан эргашмангиз! Албатта, у сизларга аниқ душмандир”.\nИслом таълимоти одамлар ҳаёти ва ҳурфикрлилигини ҳимоя қилади, мусулмонларга бошқа кишига нисбатан ёмон гап айтишни, ғийбат ва туҳмат қилишни, ҳатто нохолис фикрга боришни таъқиқлайди, одамлар ўртасида адоват ва ихтилофларни тўхтатишга буюради. Ислом жисмоний зўравонлик ва ваҳшийликнинг барча кўринишларини ҳам, одамларга нисбатан заррача бўлсада ғоявий босим ўтказишни ҳам бирдай маън этади: «Динга зўрлаб (киритиш) йўқдир. (Зеро) ҳақ йўл залолатдан ажраб бўлди» (Бақара, 256)\nҲадиси шарифда марҳамат қилинади: Ибн Аббос р.а. Каъбанинг деворига суяниб туриб шундай дедилар: “Эй, Каъба! Аллоҳнинг наздида ҳурматинг нақадар улуғ. Лекин, агар мен сени етти маротаба бузиб вайрон қилганимда ҳам битта мусулмонга бир марта озор берганимчалик ёмон иш қилмаган бўлар эдим”.\nБу дунёда ҳар бир мусулмон уларнинг қайси динга мансублигидан қатъий назар, барча одамларга ҳурмат, муроса, авф ва адолат, муҳаббат ва раҳм-шафқат кўрсатишга Аллоҳ таоло ҳузурида масъулдир. Муқаддас динимизда бағрикенгликка далолат қилувчи ҳадиси шарифларда Пайғамбаримиз Муҳаммад (с.а.в) бундай деб марҳамат қилганлар: “Барча дин аҳлига хайру-эҳсон қилингизлар” (Имом Ибн Абу Шайба ривоят қилган).\nДиёримиздан етишиб чиққан алломалар асарларида диний бағрикенглик билан боғлиқ қадриятлар тарғиб қилинган ғоялар кўп учрайди. Жумладан, мотуридия ақидавий йўналиши асосчиси Абу Мансур ал Мотуридий (870-944) Қуръон тафсирига бағишланган “Таъвилот аҳли сунна” асарида Ҳаж сурасининг 40-оятини тафсир қилар экан, “Черков ва синагогаларни вайрон этиш ман этилади. Шунинг учун ҳам, мусулмонлар юртида шу давргача улар бузилмай сақланиб қолган. Бу масалада илм аҳли орасида ихтилоф йўқдир”, деб қатъий таъкидлайди. Самарқандлик фақиҳ, муфассир Абу Лайс ас-Самарқандий (ваф. 1003 й.) эса ўзининг “Баҳр ал улум” деган тафсир китобида Қуръондаги Мумтаҳана сурасининг 8, 9-оятлари шарҳида “Сизлар билан динда уруш қилмаган ўзга дин вакиллари билан борди-келди қилинг, улар билан адолатли муомала қилинг”, деб ёзади. Мовароуннаҳрлик яна бир машҳур фақиҳ, муфассир Абул Баракот ан- Насафий (ваф. 1310 й.) ўзининг ислом оламида маълум ва машҳур “Мадорик ат-танзил” асарида мазкур оятларни “Ўзга дин вакилларига эҳтиром кўрсатинг ҳамда уларга сўзда ва амалда яхшилик қилинг”, деб шарҳлайди.\nШайх Аҳмад Яссавий (1105-1166) ҳам ўз ҳикматларида ғайридинларга яхши муносабатда бўлишни уқтирган,\nАллоҳ таолога беадад шукрлар бўлсинким, ўтган қисқа вақт давомида Қорақалпоғистонда «Имом Эшон Муҳаммад» масжиди, Хоразмда «Охун бобо» масжиди, Тошкентда «Сузук ота», “Имом Термизий ”масжидларини катта мажмуа шаклида бунёд этилаётгани, Сурхондарёда Имом Термизий, Қашқадарёда Абу Муин Насафий мажмуаларининг қайта қурилиши, шунингдек, Бухорода Мир Араб олий мадрасаси ва Термиз шаҳрида Имом Термизий халқаро илмий-тадқиқот маркази иш бошлагани катта туҳфа бўлди.\nҲазрати Имом мажмуасида Ўзбекистондаги Ислом цивилизацияси марказининг ташкил қилинаётгани юртимиз довруғини, бу заминда туғилиб-ўсган алломаларнинг номларини дунёга таратишда беқиёс аҳамият касб этади. Шунингдек, азим пойтахтимизда Ислом академиясининг очилиши ва мамлакатимиз ҳудудларида ақида, калом, фиқҳ, тафсир ва ҳадис мактабларининг ташкил этилиши диёримиздан яна Имом Бухорий, Имом Термизий, Имом Мотуридий, Бурҳониддин Марғилоний каби алломалар етишиб чиқишига жуда катта хизмат қилади.\n«Расулуллоҳ соллаллоҳу алайҳи васаллам: «Ким одамларга шукр қилмаса, Аллоҳ азза ва жаллага ҳам шукр қилмабди», дедилар». (Термизий, Аҳмад ва Байҳақийлар ривоят қилган.)\nБиз эса халқимизни ислом маърифатига бошлаб, айниқса ёшларимизда ана шу шукроналик ҳиссини қарор топтиришимиз, уларни дунёга муаллим бўлган улуғ аждодларимизнинг барҳаёт илм чашмаларидан янада кўпроқ баҳраманда этишимиз лозим. Бугун юртдошларимиз ҳар бир янги кунни тинчлик-омонлик дея аталмиш бахту саодат оғушида қарши олмоқда. Ушбу сурурли дамлар бардавом бўлмоғи учун тинчлик неъматининг шукронасини қилиб, уни кўз қорачиғидек асрамоғимиз даркор. Зеро, Қуръони каримда ҳам шукр қилганларга неъматларини зиёда қилиб бериши тўғрисида оятлар мавжуд. Акс ҳолда ношукрлик нотинчликка олиб келади.\nКиришлар бугун: 6339\nТашрифлар бугун: 5892


Ташкилот ўз олдига қўйган мақсад ва вазифаларидан келиб чиқиб, Ўзбекистон Давлат санъат ва маданият институти талабаси, ёш режиссёр Мухлиса Азизовага қисқа метражли фильмни суратга олишга кўмаклашди.\nМ.Азизованинг “У” номли қисқа метражли фильми шу йилнинг февраль ойида Тошкент шаҳрида суратга олиниб, унда Раъно Шодиева ва Карим Мирходиев каби таниқли киноактёрлар қатори, россиялик машҳур актёр Дмитрий Дюжев ҳам суратга тушди.\nМазкур фильм 70-Канн Халқаро кинофестивалига тавсия қилиниб, фестивалнинг қисқа метражли фильмлар бурчагида (Short Film Corner) кўплаб профессионал ижодкорларнинг асарлари қатори намойиш қилинадиган бўлди.\nМарказ ташаббуси билан россиялик таниқли кино ва театр актёри, режиссёр, «Бригада», «Остров» каби сериал ва фильмларда бош қаҳрамон образини яратган Дмитрий Дюжев 7 май куни Тошкент шаҳрига учиб келди. Пойтахтда меҳмон бўлган актёр ўша куни "Кинематографияни ривожлантириш маркази"да бўлиб, марказ биноси ва унинг фаолияти билан батафсил танишди.\nАктёр 8 май куни соат 11:00 да Ўзбекистон давлат санъат ва маданият институти талабалари учун мастер-класс ўтказиш, ҳамда «У» қисқа метражли фильмни премьера қилиш учун Ўзбекистон давлат санъат ва маданият институтида меҳмон бўлди. Икки соатга яқин талабалар билан фикр алмашди, уларга ўзининг актёрлик маҳорати ва сирларидан сўзлаб берди.\nАктёрнинг пойтахтимизда меҳмон бўлиши муносабати билан "Кинематографияни ривожлантириш марказида" ОАВлари ходимлари учун матбуот анжумани бўлиб ўтди.\nТошкент шаҳридаги Ўзбекистон давлат рус академик драма театрида "У" фильмининг кенг жамоатчилик учун мўлжалланган тақдимоти бўлиб ўтди. Тақдимотдан сўнг Д.Дюжев ўзининг якка ижросидаги «Евгений Онегин» моноспектаклини тақдим қилди.\nДмитрий Дюжев Кинематография\nЯпониялик машҳур режиссёр Киёси Куросава Ўзбекистонга келди\nКинолойиҳалар, миллий ва хорижий фильмларни профессионал баҳолаш клуби ташкил этилди\nКинематографияни ривожлантириш маркази танлов эълон қилди\nКинематографияни ривожлантириш маркази ўз фаолиятини бошлади


@jurnalistxonim - Статистика канала Кундалик✍. Telegram Analytics\n@jurnalistxonim Нравится 0\n16 Jun, 04:22\nDilorom Tursunova she'rlari🕊🕊\n31 May, 12:46\n26 May, 04:20\n21 May, 07:19\n18 May, 19:41\n17 May, 03:21\n14 May, 03:46\n13 May, 05:52\n25 Mar, 05:30\n7 Mar, 05:12\n6 Mar, 05:17\n23 Feb, 06:52\nКаналы, которые цитирует @jurnalistxonim\nКундалик✍ 11 Jan, 20:56\nИлк муҳаббат баҳор осмонидаги булутга ўхшайди. Оппоқ... Покиза... Шаффоф.... На қўлингиз билан тутасиз. На ортидан югуриб етасиз... Шамол уни қаёққа олиб кетишини ҳам билмайсиз... Биринчи муҳаббат кўпинча натижасиз тугаши балки шундандир...\nКундалик✍ 11 Jan, 19:23\nКетишим шарт эди, ноилож кетдим,\nЁлғизлик қарига қолдириб сени.\nШу қора кўзларга жо бўлар энди,\nТун деган зулматнинг бўйи ва эни.\nКундалик✍ 11 Jan, 19:04\nБугун "Халқаро раҳмат айтиш куни".\nШундай экан, ота-онам, дўсту биродарларим, барча яқинларим ҳаётимда борлигингиз учун раҳмат!... 😊😘🥰\nКундалик✍ 11 Jan, 16:49\nМудом тушларимга кирар ўша боғ: Гоҳ гуллаб киради, сарғайиб гоҳо.\nДил ғусса юкидан оғир тортган чоғ,\nҲатто ҳушда ҳам бўлади пайдо.\nТуяман олисдан ўтлиғ бир сасни - Ҳануз, жўр овозми,\nу боғ сен билан.\nУ менсиз куйлашни унутганмасми?!\nКундалик✍ 11 Jan, 14:54\nМен яшаш истайман, истамайман ғам,\nМуҳаббат ва бахтга аччиқма аччиқ...\nКундалик✍ 11 Jan, 14:40\nЎз ҳис-туйғуларингизни биз билан баҳам кўринг✍\n@jurnalistxonim каналига сиз юборган фикр-мулоҳазаларингиз жойлаб борилади ва сўровнома орқали энг сараларини аниқлаб оламиз.\nТанлов ғолибларини бебаҳо совғалар кутмоқда.\n1-ўрин Абдулла Қодирийнинг "Ўтган кунлар" романи,\n2-ўрин Ўткир Ҳошимовнинг "Дафтар ҳошиясидаги битиклар" асари,\n3-ўрин Шеърий тўплам.\nЗеро, китоб ҳамиша ва ҳар вақт хаёт йулларида бизга энг яхши ҳамроҳ бўлсин!\nҚалбингизга қалбимиз билан қулоқ тутамиз...\n👉 @jurnalist_Ilyosxonovna га юборинг, дўстларга ҳам улашиш ёдингиздан чиқмасин 😊😊😊\nКундалик✍ 11 Jan, 13:53\nМен ҳақимда ҳеч нарса билмаслигингизни ҳам билмайсиз...\nКундалик✍ 11 Jan, 06:31\nКундалик✍ 11 Jan, 06:27\nНият қилганларга насиб этсин...\nКундалик✍ 11 Jan, 05:26\nДунёдаги энг гўзал аёл, бу - менинг онам!\nБугун жудаям қувончли кун...\nМана узоқ айрилиқдан сўнг, иншааллоҳ яна дийдорлашамиз...\nБахтимизга онажонларимиз соғ-саломат бўлишсин!😊🥰\nКундалик✍ 11 Jan, 04:19\nБормисан, йўқмисан, нима фарқи бор,\nСени соғинаман, муҳими шунда!\nКундалик✍ 11 Jan, 04:12\n- Бугун хурсандсан, янги кийимингни кийиб олибсан. Кимни кутяпсан?\n- Бахтни кутяпман, йўлга чиқибди. Бу сафар мени зиёрат қилар экан.\nКундалик✍ 11 Jan, 04:08\nMиср давлатининг телекўрсатувларидан бирида бир хайрия акцияси эълон қилинди. Унда бир беморнинг ички аъзосини кўчириш учун 150,000 АҚШ доллари зарурлиги айтилиб, кўнгиллилардан ёрдам сўралди ва хисоб картаси рақамлари ҳавола қилинди. Одамлар дарров ташаббус кўрсатиб, хисоб рақамига пуллар ўтказишни бошлаб юборишди. Уларнинг кўплари катта тадбиркорлар эди. Бу орада бошқа кўплаб инсонлар телевидения билан боғланиб, холат юзасидан сўраб туришди. Хеч қанча вақт ўтмай 850,000 жунайх пул йиғилди. Лекин эътиборлиси бу эмас. Гап шундаки, пул йиғиш жараёнида бир киши икки доллар пул жўнатди. Бу Mиср пулига 15 жунайх дегани эди. Кўплар катта миқдорда пул ўтказаётганда бунчалик оз пул ўтказиш жуда ғалати эти. Бундан ажабланган телебошловчи шу пулни жўнатган киши ҳақида сўриштириб, унинг телефон рақамини топди. Ушбу ишнинг тафсилотини сўраш учун унга қўнғироқ қилди. У ёш йигит экан ва саволга шундай жавоб берди:\n"Ҳа, бу жуда оз пул. Лекин у ойлик даромадимнинг ярми эди. Aли розияллоху анху: "Берганинг озлигидан уялма, чунки умуман бермаслик ундан хам оздир", деганлар...\nMен ёрдам қўлини чўзишни истадим, бефарқ бўла олмадим".\nХали пул йиғиш жараёни давом этар эди. Шу вақт телебошловчи навбатдаги қўнғироқни қабул қилди. Бу галги киши ушбу хайрия акциясида қатнашмоқчилигини ва 8000 доллар ажратганини, унинг 4000 ги беморга, қолган 4000 ги эса халиги икки доллар жўнатган йигитга эканини айтди. Кейин яна бошқаси телефон қилиб, 5000 доллар ўтказишини, унинг ярми беморга, ярми эса халиги йигитга, деди.\nХадиси қудсийда Aллох таоло шундай дейди:\n"Эй Одам боласи, сен бергин, сенга ҳам берилади".\nКундалик✍ 11 Jan, 04:00\nҲар доим орзу қил! Ҳамиша яхши нарсалар ҳақида ўйла! Ҳар куни ўз олдингга кичик бўлсада марра қўй ва уни забт ет!\nЯнги кун муборак, азизларим!...\nКундалик✍ 10 Jan, 21:53\nФақат сўрашдан олдин фикр қил,\nсен У сўраганларини адо этдингми?!...\nКундалик✍ 10 Jan, 21:48\nАёл – ҳудди дераза пардасидек, нақшлари мулойимгина, аммо энди дунёни кўролмайсан...\nКундалик✍ 10 Jan, 21:28\nО, муҳаббат, ботиндан ботир тилга кўчишдан бу қадар қўрқмасанг не бўлур?!...\nКундалик✍ 10 Jan, 21:24\nСенга танлаш имкони берилган. Биргина шарти - Муҳаббат...\nКундалик✍ 10 Jan, 20:02\nҲар ким кўнгли кўнгани билан бахтли бўлсин...\nКундалик✍ 10 Jan, 20:00\nМен унутишни истаганимдан бошқа ҳаммасини унутиб бўлдим...\nХотирамда ўша истакдан бошқа ҳаммаси ўчиб, тамом бўлди...


Ким эдингу ким бўлдинг? / Telegraf.uz | Ахборот-таҳлилий портали\tНуқтаи назар\nКим эдингу ким бўлдинг?\nЭлимиз санъатни жуда хуш кўради. Хонандаю актёрларимиз қаерга борса, ўзига яраша қадр топади, меҳмон қилинади. Халқ учун улар энг ҳурматли ва қадрли одамлар. Лекин артистларимиз шу эътибор ва эътирофларга лойиқми? Улар давлат тадбирларида ўзларини қандай тутишади? Келинг, бир бор разм солайлик.\nЮртимизда давлат тадбирлари кўплаб топилади. Худога шукр, байрамларимиз талайгина. Айниқса, бу йил мустақиллигимизнинг 25 йиллик тантанаси нишонланади. Вилоятлар бўйлаб кино ва театр актёрлари, эстрада хонандаларининг "юриши" бошланади ва бир қанчаси ўтиб ҳам бўлди. Ана шу тадбирларда артистларимиз ўзларини қандай тутишларини биласизми?\nЁш артистларимиз учун ҳамма шароит муҳайё қилиниши шарт! Шундоғам барча шароит бор, ҳар бир вилоят ўзига хос меҳмондўст халқига эга. Масалан, "Биз буюк юрт фарзандларимиз" шиори остидаги ёшлар фестивалини олайлик. 3 кун давом этадиган мазкур фестивалда артистлар ҳар куни биттадан туманга гуруҳларга бўлинган ҳолда тарқаб кетишади. Уларнинг иши ёшларга ҳар томонлама ибрат бўлиш, ҳар хил оқимлар ва гуруҳларга қўшилиб кетмасликлари учун тарғибот ишларида ёрдамлашишдан иборат.\nУлар ҳам шу ишни қилишади. Лекин аксарияти кийиниш маданиятига эътибор бермай, ўзи бил(ма)ган ҳолда оммавий маданиятни тарғиб қилиб қўйишади. "Ўзбеккино" МА вa "Ўзбекнаво" ЭБ уларнинг бу қилиғига қандай жим қараб туриши мумкин? Кимдир қалин соқолини кўз-кўз этади, бошқаси турли рангдаги алламбало кийимларни кийиб олади. Сабабини сўрасангиз, "услуб бу, истаганимни кияман", деган жавобни оласиз. Ҳа, тўғри, улар бошқалардан ажралиб туриши керак.\nЯна бир мисол: артистларимиз пиёда қолмасликлари учун энг сўнгги русумдаги автоуловлар зарур бўлади. Улар иссиқда юришни хушламайди, кондиционерли машина хизматга шай туриши керак. Мундайроқ автомобиль бўлса, ошкора норозилигини билдириб, истаса, терс бурилиб, салқингина меҳмонхонага кириб кетади. Автобусни умуман гапирмаса ҳам бўлади. Бошқа ёши катта артистларимиз кўпни кўргани учун бу ҳолатга индамайди, ахир у ўзбек, шу қишлоқлардан чиққан (балки улар ҳам шундайдир), офтобсевар юрт фарзанди.\nУларнинг овқатланиши ҳам бир муаммо. Энг зўр ресторан ёки кафеларда энг зўр овқатларни ейишни ёқтиришади. Кенг далада (шунақа жойга бориб қолинса-да), очиқ жойда, хуллас, иссиқда таомланишни хушламайдилар. Гўё уларни кимдир мажбурлаб тадбирга олиб келган ёки уларсиз бу тадбир файзсиз ёки фойдасиздек.\nЯқинда бошланган "Ким эдигу ким бўлдик!" акциясини олайлик. Мустақиллигимизнинг 25 йиллик тўйига бағишлаб вилоятлар бўйича ўтказилаётган мазкур тадбирда ҳам шундай ҳолатлар кузатилди.\nУларнинг бу қадар "олифталашиб" кетишига ким ёки нима сабаб? "Ўзбеккино" миллий агентлиги ва "Ўзбекнаво" эстрада бирлашмаси уларни йўлга солиб қўёлмайдими? Ёки ўша ёш артистлар шу кунга етгунча, бу машҳурликка чиққунча ким бўлганини унутишдими? Халқ бўлмаса, улар ҳам мавжуд эмас. Халқ қўллаб турмаса, уларга бу машҳурлик татийдими? Аввало ўзига савол берсин улар: "Олдин ким эдигу, ҳозир ким бўлдик?"\nЗаҳириддин\t18.07.2016 | 1802


БМТ Эбола вирусидан азият чеккан давлатларга 3,4 млрд доллар ажратади\n09:40 / 11.07.2015\nБМТ қароргоҳида донорлик анжумани доирасида Эбола вируси эпидемиясидан энг кўп азият чеккан давлатлар сифатида Гвинея, Либерия ва Сьерра-Леонега 3,4 млрд доллар ажратиш қарори қабул қилинди. Бу ҳақда ТАСС ахборот агентлиги хабар бермоқда.\n“Бизнинг аниқ ҳисоб-китобларимизга кўра, бугун умумий ҳисобда 3,4 млрд доллар ажратиш эълон қилинди. Натижада биз умумий ҳисобда 5 млрд долларга эга бўлдик. Сизга сахийлигингиз учун миннатдорчилик билдираман”, деб айтди БМТ Тараққиёт дастури бошлиғи Хелен Кларк.\nКларкнинг айтишича, бу пуллар ушбу давлатларнинг соғлиқни сақлаш, таълим, сув таъминоти, меҳнат билан бандлик тизимларини мустаҳкамлаш ва бошқа мақсадлар учун йўналтирилади.\nАввалроқ Либерияга Эбола вируси яна қайтгани маълум қилинганди.


Хуршид Хўжаев: “Навбаҳор”га Ашурматовнинг таклифига биноан келдим” / CHAMPIONAT.asia\nХуршид Хўжаев: “Навбаҳор”га Ашурматовнинг таклифига биноан келдим”\nНаманганнинг “Навбаҳор” жамоаси бу йил асосий таркибни деярли қайтадан шакллантирмоқда десак муболаға бўлмайди.\nСабаби ўткан йили клуб шарафини ҳимоя қилган бир қатор етакчи ўйинчилар жамоани тарк этиб улгурган. Йўқотишлар ўрнини тўлдириш мақсадида мураббийлар штаби йиғинга бир қатор янги номларни таклиф этиб, синовдан ўтказмоқда. Улардан бир Хуршид Хўжаевдир. Қўқонлик дарвозабон бежизга “лочинлар” машғулотига келиб қўшилгани йўқ. Боиси Хўжаев ўтган йили айнан Ашурматов қўли остида “Гулистон”да ўйнаганди. Хуршид болалик чоғида Рифат Ҳасанов ва Наримон Асанов қўли остида дарвозабонликни бошлаган. Кейинчалик у 2005 йили профессионал футболдаги илк шартномасини “Пахтакор” билан имзолаган. Маълум муддат “шерлар”нинг ёшлар жамоасида харакат қилган голкипер, кейинчалик “Қўқон-1912”, “Чуст-Пахтакор”, “Ерқўрғон”, “Нефтчи” каби жамоалар дарвозасини ҳам қўриқлаган. 2013 йилнинг иккинчи ярмини эса “Гулистон”да ўтказган футболчи бу йил наманган жамоаси аъзоси бўлишига жуда яқин турибди.\n- Хуршид, сизни мавсумлар оралиғида аввалига “Бунёдкор” йиғинида ва кейинчалик “Андижон” машғулотларида иштирок этаётганингизни кўргандик. Лекин сиз ҳозир “Навбаҳор”да қўним топиб турибсиз. Бу ерга келишингиз бош мураббий Бахтиёр Ашурматов билан боғлиқ бўлса керак?\n- Ҳа, Бахтиёр ака билан муносабатим жуда яхши. Ўтган йили бу мураббий қўли остида “Гулистон” ўйнадим. У ерда оғир жарохат туфайли деярли асосий вақтимни майдон ташқарисида ўтказиб юборишга мажбур бўлдим. Шундай оғир пайтда мени ёлғизлатиб қўймасдан, холимдан хабар олиб турган. Бундан очиғи жуда хурсанд бўлганман. Шунинг учун ҳам Ашурматовни нафақат, собиқ футболчи ва мураббий сифатида балки инсоний жиҳатдан ҳам жуда хурмат қиламан. У киши менинг имкониятларимни яхши билади. “Бунёдкор” йиғинига бориб қўшилишимда ҳам айнан Бахтиёр аканинг таклифи катта ўрин тутган. Ашурматов кейинчалик “Навбаҳор” бошқарувини ўз қўлига олганидан сўнг, мени ҳам янги жамоасида бирга ишлашга таклиф этди.\n- Ундан олдин “Андижон”да эдингиз. Агарда Ашурматов “Навбаҳор”га ўтмаганида сиз ҳозир ҳам “бургутлар” билан бирга бўлармидингиз?\n- Юқорида айтиб ўтганимдек, Ашурматов билан муносабатим жуда яхши. У киши мени янги клубига таклиф этганида, ҳар қандай холатда ҳам рад жавобини бера олмасдим. “Андижон”да ўтказган қисқа муддатли кунимдан нолимайман. Клуб менга ёққанди. Мураббийлар штаби ўтказган машғулотларда зерикиб қолмайсиз. Жамоадаги ички муҳит жуда яхши. Агарда воқеалар ривожи сиз айтгандек бўлганида, “Андижон” клуби билан шартнома борасида музокара ўтказиб, шундагина кейинги тақдиримга ойдинлик киритардим.\n- “Навбаҳор”га бош мураббийдан ташқари сиз билан ўткан йили “Гулистон”да ўйнаган жамоадошларингиз ҳам келган. Айнан шу омил ҳам сизнинг жамоага мослашиб кетишингизда қўл келгандир?\n- Албатта, бу ерда ҳам ҳаммаси яхши. Клубда ҳозирча бир ҳафта мобайнида шуғулландим ва дастлабки таассуротларим ижобий дея оламан. Йигитлар билан дўстона аълоқа бор. Улар менга мослашиб олишим учун ёрдам бермоқда. Футболчиларнинг бир-бирига бўлган муносабати ва раҳбариятнинг бизга бўлган эътиборини ҳам яхши деса бўлади. Айтиб ўтганингиздек, бу ерда Раббим Ҳасанов, Дониёр Усмонов каби собиқ “гулистончилар” ҳам бор. Ундан ташқари қўқонлик Собир Ҳамидов билан ҳам яхши танишмиз.\n- Ашурматовнинг айтишича, сиз ва яна бир дарвозабон Дониёр Усмоновнинг жорий мавсум “Навбаҳор”да ўйнаши аниқ экан. Клуб билан шартнома имзоладингизми?\n- Бош мураббий томонидан бундай илиқ гапларни эшитиш ҳамиша ёқимли. Ўз навбатида биз ҳам Ашурматовнинг билдираётган ишончини тўла оқлаш учун, бор имкониятимизни ишга соламиз. Лекин биласизми ҳозирча клуб ҳеч қайси футболчи билан расман шартнома имзоламаган. Балки бу февраль ойидаги йиғинлардан келиб чиқиб аниқ бўлса керак. Эртага нима бўлишини, ёлғиз Яратганнинг ўзи билади. Насиб қилса бу йил “Навбаҳор”да ўйнамоқчиман.\n- Бу ерда неча йил ўйнамоқчисиз?\n- Наманганлик ашаддий мухлисларни жуда яхши биламан. Улар доимо жамоани қўллаб-қувватлаб келган. Бундай жонкуяр ишқибозларига эга бўлган клубда ўйнаш доим, ҳар қандай футболчига завқ бағишлайди. Агарда “Навбаҳор”да ҳаммаси ижобий кечса бу клубда узоқ йиллар мобайнида ўйнашдан фақат хурсанд бўламан.\n- Ўтган йили иккинчи даврада жарохат сабаб кам ўйин амалиётига эга бўлдингиз. Ҳозирги кунда спорт формангизни тўлиқ тиклаб олдингизми?\n- Айни пайтда 70-80 фоизга тайёрман. Чемпионат стартига қадар олдинда маълум бир вақт борлигини инобатга оладиган бўлсак, унга қадар машғулотларда сидқидилдан мехнат қилиб, 100 фоиз спорт формага кириб оламан деб умид қиламан. Аслида бундай қишки йиғинлар чоғида тўлиқ тайёр холатда бўлиш жуда қийин. Ҳаммаси мавсум бошларида аниқ бўлади.\n- “Навбаҳор”да яқинда дарвозабонлар билан аълоҳида мураббий иш бошлади. Бу ҳақда нима дейсиз?\n- Сергей Захарецкийни мен ёшлигимдан буён танийман. Болалик пайтимда собиқ “Темирйўлчи” жамоасига мухлислик қилганимизда, бу мураббий ўшанда дарвозани қўриқлаганини яхши эслайман. Ундан ташқари кўп йиллар давомида “Навбаҳор”да ҳам ўйнаган. Унинг биз билан ўтказган дастлабки машғулотларидан келиб чиқиб айтадиган бўлсак, жуда яхши мураббий. Инсонийлик жиҳатдан ҳам мақтаса арзигулик киши. Умуман олганда Захарецкий билан ишлаш шахсан менга ёқмоқда.\n- Яқинда “Андижон”га қарши кечган синов-назорат баҳси сизда қандай таассурот қолдирди?\n- “Навбаҳор” сафида “Андижон”га қарши биринчи норасмий ўйинимиз бўлганини айтиб ўтишим керак. Мазкур учрашув Ашурматов учун ҳам дастлабкиси эди. Ўйинда асосий эътибор натижага эмас балки, ўйинчиларнинг қандай имкониятга эга эканлигини кўздан кечиришга қаратилганди. Тўғри, учрашув норасмий мақомини олган бўлсада, ҳеч бир жамоа ютқазиш учун майдонга чиқмайди. Айниқса “Андижон” - “Навбаҳор” сингари водий дербисидаги ҳар қандай ўйин, жангавор курашларга бой ва доимо катта қизиқиш остида ўтади. Шу куни мезбонлар бироз устунроқ кўринди. Бу балки клубда бош мураббийнинг ўзгармагани ва икки йилдан буён битта мураббий ишлаб келаётгани билан боғлиқ бўлса керак. “Навбаҳор” эса энди қайтадан шакллантирилаётган клуб. Чемпионат бошлангунга қадар тайёр холатда бўламиз деб ўйлайман.\n- “Навбаҳор” таркибида бу йил сезиларли ўзгаришлар рўй бермоқда. Жамоа мухлисларига жорий мавсум нечанчи ўринни вада қилган бўлардингз?\n- Битта нарсани айтишим мумкин: Ашурматов ҳар доим футболчилардан биринчи навбатда мухлисларни хурсанд этиш учун, бор кучини бериб ўйнаш кераклигини талаб қилади. Бу шунчаки оддий айтилаётган гап эмас. Айниқса мен каби Бахтиёр аканинг таклифига биноан келган футболчилар зиммасига катта масъулият юкланади. Футболчи қайсидир ўринни эгаллаш борасида вада бермайди балки у бор кучини бериб ўйнашига ишонишларини айтади.\n- Фаолиятингизга эътибор қаратадиган бўлсак, батта қизиқ фактга дуч келамиз. Яъни бунгача кўп бор қўқонлик мураббий Зохид Нурматов билан йўлларингиз кесишган экан. Бу нима билан боғлиқ?\n- Тўғри айтасиз. Ҳақиқатдан ҳам шундай. Зохид ака Нурматовни мураббий ва инсон сифатида қаттиқ ҳурмат қиламан. Катта футболда ўйнаб кетишимда бу инсоннинг ҳам ўрни бор. Зохид ака қайси клубда ишламасин мени ҳам ўша клубга таклиф этади. Имкониятимни яхши билади ва менга ишонади. Акс холда бундай бўлмасди.


Фонд кўмагида оғир хасталиклар даволанмоқда — Фарғона шифокори\nВоҳобжон туғилиш жараёнида шикастланиш натижасида церебрал фалаж билан дунёга келган. Кўп йиллар давомида болада мускулларнинг юқори тонуси ривожланиб, у белини ушлолмас ва оёғида туролмас эди. 2014 йилда, Воҳобжон ўн ёшлигида фаолияти “Sen yolg’iz emassan” Фонди томонидан мувофиқлаштириладиган Болалар ижтимоий мослашуви марказида даволаш курсига қатнай бошлади.\nБу ерда у юришни ўрганиш учун “Локомат” роботлашган даволаш тренажёрида машқ қилади. Шунингдек, у марказнинг соғломлаштириш бассейнида муолажа олади. Мунтазам машғулотлар туфайли Воҳобжон белини текис ушлашни ўрганди ва эндиликда бир неча дақиқа оёғида тура олади.\nФранциялик кардиожарроҳ юрак нуқсони билан дунёга келган болажонга мураккаб операциялар бажарди\nТўрт ёшли Абдураҳим яқинда болалар боғчасига қатнай бошлади. Бола юрак нуқсони билан дунёга келган. Мураккаб ташҳис боланинг ривожланишига таъсир этиб, уч ёшгача у гапиролмас ва юролмас эди, онаси уни доимо ...\nФото: “Sen Yolg'iz Emassan” Фонди Врачлар Умиджонда юрак нуқсони ташҳисини ҳали туғилмасидан аввал аниқладилар. Эндигина дунёга келган гўдак икки кун давомида реанимацияда шифокорлар назорати остида бўлди. Юрак ...\nУч нафар ўзбекистонлик болага Францияда операциялар бажарилди\nТуғма юрак кассалиги билан ҳасталанган уч нафар ўзбекистонлик болага Францияда шу йилнинг январь ойида Лола Каримова-Тилляеванинг “Sen Yolg'iz Emassan” Фонди молиявий кўмаги билан юрак операцияси бажарилди. Фото: ...\nБолалар ижтимоий мослашуви маркази ҳақида\nБолалар ижтимоий мослашуви маркази - имконияти чекланган болаларга диагностика, ортопедик ва неврологик даволаш бўйича ёрдам кўрсатувчи ҳайрия ташкилоти. Ушбу марказ Лола Каримова-Тилляева томонидан 2004 йилда ташкил этилган ва унинг фаолияти ...\nФото: «Sen Yolg'iz Emassan» фонди Умида шифокорлар томонидан операцияда йўл қўйилган ҳатоликлар туфайли узоқ йиллар давомида ногиронлар аравачасига михланиб қолди. 12 ёшига қадар бу иқтидорли қизалоқ юролмас ...\nОғир туғма юрак нуқсони билан касалланган беш нафар ўзбекистонлик болажонлар шошилинч жарроҳлик ва интенсив кардиологик ёрдам олиш учун Францияга жўнатилди. Ушбу хайрия акцияси Лола Каримова-Тилляеванинг "Sen Yolg’iz Emassan" Фонди томонидан ...\n← Тиббиёт ходимлари учун ҳақ тўлаш тизими ўзгарди\n2019-2021 йилларда 10 турдаги дори воситалари гуруҳларини ишлаб чиқариш маҳаллийлаштирилади →\n11.02.2019 fsh.uz 218\n10.05.2019 fsh.uz 358\n14.03.2019 fsh.uz 272


«ҲУМО АРЕНА» – ҲУРЛИК ВА БАХТ ТИМСОЛИ - Ўзбекистон овози газетаси\nҲар бир мамлакатда катта-кичик бинолар, йўллар, кўприклар, шаҳарлар қурилади. Тўғри, бирида кўпроқ, бирида камроқ бўлиши мумкин. Аммо авлодлардан авлодларга буюк ёдгорлик бўлиб қоладиган, асрлардан-асрларга ўзини кўз-кўз қилиб ўтиб борадиган биноларни барпо этиш ҳаммага ҳам насиб этавермайди. Унга ҳамманинг ҳам қурби етмайди. Бунинг учун куч-қудрат керак, журъат керак, хоҳиш-ирода керак. Ўз тарихимиз мисолида ўйлаб кўрайлик, не-не замонлардан, давронлардан кимлардан бизга ёдгорлик бўлиб умрбоқий бинолар қолди. Бу ҳақда ўйласак, Самарқанд, Бухоро, Хива, Шаҳрисабз каби шаҳарларимиздаги кўҳна кошоналар, дурдоналар ёдга тушади. Уларни кимлар бунёд этганини яхши биламиз, аммо ўзидан из қолдирмай ўтганлар ҳам йўқ эмас. Қуриш ўрнига борини ҳам асрай олмай вайрон қилганлар бўлгани ҳам аччиқ ҳақиқат.\nАгар тарихга қараб хулоса чиқарадиган бўлсак, ўтган ҳукмдорларни уч тоифага бўлиш мумкин: бири қурган, бири бузган, яна бири эса қурмаган ҳам, бузмаган ҳам. Бизнинг халқимиз табиатида қуриш, яратиш устуворлиги боис, ўтган замонларда бунёдкорликлар нисбатан кўп бўлган.\nМамлакатимиз мустақилликка эришгач, халқимизнинг бунёдкорлик салоҳияти бўй-басти билан намоён бўлди. Пойтахтимиз Тошкентдан Нукусгача, барча вилоятларда тарихий бунёдкорликлар амалга оширилганига ҳаммамиз гувоҳмиз. Бироқ кейинги икки йилда қандай хайрли, улуғ ва буюк бунёдкорликларга дадиллик, аниқроғи, жасорат билан киришилганига ҳам гувоҳмиз. Катта ишларни бошлаш учун аввало юрак керак бўлади, юртни обод қилишга катта иштиёқ керак бўлади. Қатъийлик, хоҳиш-ирода бўлмаса, киши тарихий ишларга ботина олмайди.\nПойтахтимиз Тошкентнинг қоқ марказида — Афросиёб ва Бешёғоч кўчалари кесишган чорраҳа ёнида бунёд этилган, барчамизга чексиз қувонч, фахр-ифтихор бағишлаган «Ҳумо арена» замонавий муз саройи ҳам халқимизнинг бунёдкорлик салоҳияти, жасорати, маданиятга, спортга юксак муносабати тимсолидир. «Ҳумо арена» бизким, ХХI аср авлоди салоҳияти, маданияти, имкониятлари ҳақида келгуси авлодларга ҳикоя қилувчи кошоналардан бири бўлиб қолади. Шу пайтгача бу каби мураккаб ва мукаммал лойиҳали иншоот қурилмаган, десак, муболаға бўлмайди. ЎзА тарқатган ахборотда шундай маълумотлар келтирилган:\n«Ҳумо арена» муз саройи дунёга машҳур ўндан ортиқ хорижий фирма ва компания билан ҳамкорликда барпо этилди.\nМажмуанинг концептуал лойиҳаси Жанубий Кореянинг «Heerim Architects & Planners» компанияси, том қисмининг лойиҳаси Австриянинг «Oberhofer Stahlbau» компанияси томонидан ишлаб чиқилган. Умуман, иншоотни қуриш ва жиҳозлашда эса Германия, Буюк Британия, АҚШ, Испания, Италия, Бельгия, Франция, Финляндия, Россия каби мамлакатларда ишлаб чиқарилган техника ва технологиялардан фойдаланилган.\nМобиль ўриндиқлар билан жиҳозланган саройда хоккей ўйинларини 12 минг 500, бошқа спорт мусобақаларини 14 минг, турли концерт ва дам олиш дастурларини 10 минг томошабин кузатади. Дам олиш маскани ва ижтимоий марказ сифатида барпо этилган муз саройида турли тадбирлар ўтказиш мумкин. Хусусан, аренада халқаро хоккей ўйинлари, кёрлинг, фигурали учиш, шорт-трек бўйича мусобақалар, баскетбол, волейбол, гандбол, футзал, бокс, таэквондо баҳсларини ўтказиш имконияти яратилган. Бундан ташқари, мажмуада умумхалқ байрамлари, концертлар, кўргазма ва форумлар ташкил этиш учун барча шароит муҳайё».\nКўриниб турибдики, бундай иншоотни барпо этиш осон иш эмас. Катта маблағ, бунёдкорлик салоҳияти, иқтисодий қудрат, фидокорона меҳнатдан ташқари, юксак маданият керак, дунёқараш керак, бундай иншоот миллатга нима учун зарурлигини чуқур англаш керак. Буни англаган киши ушбу иншоотнинг аҳамияти, қадр-қиммати, нуфузи қанчалик баландлигини тушунади.\nБу кошонанинг «Ҳумо арена» деб номланишида ҳам катта маъно мазмун бор. Ҳумо — ҳурлик, ҳурлик — бахт-саодат. Демак, «Ҳумо арена» — хосиятли ном, эзгу ниятли ном, бу кошонага муносиб, ярашадиган ном.\nСпорт ва маданият кошонаси бўлмиш «Ҳумо арена» Президентимиз Шавкат Мирзиёев таъкидлаганидек, энг муҳими, соғлом, баркамол авлодни тарбиялашга хизмат қилади, серқуёш мамлакатимизда қишки спортнинг энг оммавий турлари — муз устида хоккей ва фигурали учишни оммалаштириш ҳамда ривожлантиришга катта ҳисса қўшади. Халқимизга кўпдан-кўп қувончли, бахтли воқеаларни, ғалабаларни ҳадя этади.


- Окт 17, 2020\nМиллий давлатчилигимиз ва ўзлигимиз тимсоли бўлган она тилимизни ривожлантириш, бу борада энг муҳим йўналиш бўлиб қолади. Худо хоҳласа, бу йил “21 октябрь – ўзбек тили байрами” кунини бутун мамлакатимиз миқёсида кенг нишонлаймиз.\n(Мустақилликни 29 йиллигига бағишланган тантанали маросимдаги нутқидан)\nТил – миллатнинг ўзига хослигини кўрсатувчи энг асосий восита, ўзбек тилининг давлат тили сифатида нуфузини ошириш йўлида кўплаб амалий ишлар қилинди. Хусусан, Президентимизнинг 2019 йил 4 октябрдаги “Давлат тили ҳақида”ги қарори бу борадаги ишларни янги босқичга кўтарди.\nБугун Вазирлар Маҳкамасида бевосита тил масалалари билан шуғулланувчи департаментнинг ташкил қилиниши Давлат тилининг мавқеини мустаҳкамлашга хизмат қилади. Ана шундай шарафли вазифани олиб тил тарғиботи йўлида янги йўлни бошлаб берган буюк шоир Эркин Воҳидов эдилар. У сўзни қанчалик эъзозлагани, тилга қанчалик меҳр билан муносабатда бўлганини ёзган асарларидан билиб оламиз.\nЭ.Воҳидов ўз сўзларининг бирида шундай деган “Сўз ҳам тирик мавжудот. Унинг чақалоқлик, болалик, ўсмирлик ҳамда балоғат чоғлари бўлади. Сўзда мансуб халқнинг руҳи, феъл-атвори акс этади. Ўз сўзингни қўйиб, ўзганинг забонига суяниш – ўз жигарингни уйингдан ҳайдаб, бегонани етаклаб юришдай гап...”\nСўз ва унинг мўъжизалари, каломнинг муқаддаслиги, кўнглимиздан кечаётган ҳис-туйғуларимиз ифодасини ўша сўз орқали намоён этиш имконини беради. Ҳакимлар айтади “Қалб қайнаб турган қозонга тил эса чўмичга ўхшайди. Киши гапираётганда қалбидаги ширин, аччиқ, ёқимли – ёқимсиз ва бошқа нарсаларни тил билан сўзлаб беради. Бу унинг қалбини қандай эканлигини кўрсатади.”\nТил орқали юзага келувчи восита – сўзнинг офатлари кўп. Бемаъни, бефойда сўзларни гапириш, гуноҳ ишларни сўзлаш, фитна қўзғатиш, сергаплик ва одамларга ёқиш учун сўзамоллик қилиш, аҳлоқсиз ва шунга ўхшаш сўзларни айтиш, сўқиниш, сирни ошкор қилиш, ёлғон сўзлаш, ғийбат офат келтирадиган сўздир. Бу каби сифатлар қораланган ва инсонлар булардан қайтарилган. Чунки бу сўзларнинг манбаи ёмонлик ва маломатдир. Шунинг учун табиблар инсоннинг тилига қараб унинг ичидаги дардларни аниқлашга уринишса, унинг тилидан чиқаётган сўзга қараб одамнинг ким эканлигини билса бўлади.\nИмом Набавий айтадилар “Билгинки, ҳар бир одам фойдали бўлмаган барча гаплардан тилини сақлаш лозим. Фойдали гапни гапириш ва гапирмаслик тенг (баробар) бўлса, суннатга кўра гапирмаслик (керак). Сабаби, умумий (гапирилиши мумкин) бўлган гаплар кўпинча кераксиз гаплар билан тугайди. (ортиқча гапларни гапирмасдан) Тинч – хотиржамликка ҳеч нарса тенг келмайди. Шунинг учун Пайғамбаримиз (с.а.в) “Кишининг маъносиз нарсалардан воз кечиши - исломини яхшилигидандир” деганлар.\nЙигит киши оёғининг қоқилиб кетишидан эмас,\nТилини хато қилишдан ҳалокатга учрар,\nОёқнинг қоқилиши секин - аста соғаяр\nТилнинг қоқилиши бошни жудо айлар.\nТил ҳақида гапирар эканмиз тил ҳалқнинг бойлиги. Шундай экан фақат масъул идоралармас, ҳалқ курашиши керак, чунки бу миллатнинг бойлиги. Э.Воҳидов “Сўз латофати” китобида ёзганидек: Она тили умуммиллат мулки. Демак, тил олдидаги масъулият умуммиллий. Мен ўзбекман, деган ҳар бир инсон ўзбек тили учун қайғурмоқ керак.”\nДин ишлари бўйича қўмита бош мутахассиси\nДругие материалы в этой категории: « МУБАЙЯН ВА НАСРИЙ БАЁНИ: Аввалғи фарзнинг баёни (Еттинчи мавзу)\tБир савол сўрасам: Инсонларни жин чалиши мумкин-ми? »


Пойтахт ҳокимлигида нуқтали қурилишлар муаммоси муҳокама қилинди - Anhor\nAnhor Все посты Пойтахт ҳокимлигида нуқтали қурилишлар муаммоси муҳокама қилинди\nПойтахт ҳокимлигида нуқтали қурилишлар муаммоси муҳокама қилинди\nКўп қаватли уйлар унида нуқтали қурилишлар – 12 март куни пойтахт ҳокимлигида ўтказилган мантбуот анжуманининг мавзусига айланди. Унда журналистлар ва блогерлардан ташқари, шунчаки лоқайд бўлмаган фуқаролар ҳам қатнашди. Айнан улар учрашувнинг янада қизиқарлироқ ўтишига туртки бўлишди.\nНукус, Якуб Колам, Чехов, Паркент кўчалари, М-1 ва М-4 мавзеларидаги маҳаллалар, “Салар” маҳалласи – бу манзиллар ижтимоий тармоқлар фойдаланувчиларига яхши таниш. Улар бўйича тармоқларда дарахт кесишлар ва ноқонуний қурилишлар мавзуси кенг ёритилган. Фуқароларнинг фикрича, бунга норматив-ҳуқуқий ҳужжатлардаги камчиликлар ҳамда масъул тузилмалар томонидан лойиҳаларнинг амалга оширилишини назорат қилиш ишларининг йўқлиги сабабчи.\nБу борада М-1 мавзесидаги вазиятни мисол қилиб кўрсатиш мумкин. У ҳақда учрашув давомида шу мавзеда истиқомат қилувчи Дилдор Исломова гапириб берди:\n– М-1 мавзесида қурувчи ташкилот 4-5 қаватли уйлар (44, 46, 47 ва 48 уйлар) орасида етти қаватли бинони қурмоқчи. Шу ерда истиқомат қилувчилар бу борада 11 та идорага мурожаат қилишди, бугунги кунга келиб 16 та хат юборилди. Шаҳарсозлик ҳужжатлари кўтарилди, қонунчилик ўрганиб чиқилди ва давлат тузилмалари нормалари ҳамда қурилишга рухсат берувчи ҳужжатлар орасида катта тафовут борлиги аниқланди. 2016 йилда Вазирлар Маҳкамаси бизнинг ҳовлида иккита икки қаватли бино қурилишига рухсат берганди. Ҳужжат идоралар бўйлаб ўтди ва ўзгарди-қолди: қарорлардан бирида тўрт қаватли бино қурилишига рухсат берилган, иккинчисида – беш қаватли. Қурувчи ташкилотнинг режасида эса иккита етти қаватли бино тасвирланган, қурилиш давомида қаватлар сони янада ошишига кафолат йўқ.\nЯкуб Колас кўчасидаги 6-уй фуқаролари бошқа муаммога дуч келишган, уни ҳам ҳокимиятнинг жойларда назорати йўқлиги билан боғлашмоқда. Хусусан, уй-жой фондидаги квартираларнинг нотураржой фондига ўтказилиши ва уйга туташ ҳудудда қурилишлар бўлгани натижасида одамлар тротуарсиз қолган. Шунингдек уйнинг кўтариб турувчи деворлари бузилиши, кўчага қўшимча чиқиш жойларининг очилиши, газ қувурларининг ёпилиши ҳам хавфсизлик борасида безовталикни келтириб чиқармоқда. Шу муносабат билан архитектура, ёнғин хавфсизлиги, авария хизматлари ва бошқа ташкилотлар вакилларидан иборат махсус мустақил комиссияни тузиш таклифи янгради.\nТинч туманларда қурилишга вақтинчалик мораторий жорий этиш фаолларнинг яна бир таклифига айланди.\n“Кўп қаватли уйлар ёнидаги нуқтали қурилишлар – жуда нозик мавзу. Бунда муроса топиш муҳим. Бир томондан, қурилиш – бу иқтисодиёт учун зарур бўлган инвестицияларни билдиради. Бошқа томондан эса ҳуқуқлари камситилаётган фуқароларнинг манфаатлари мавжуд ” – дейди пойтахт ҳокимлигининг матбуот хизмати раҳбари Фурқат Маҳмудхўжаев.\nШунингдек у, охирги бир неча кун ичида ҳокимлик ҳам, инвесторлар ҳам, фуқаролар ҳам келишувга келган ҳолатлар бўлганини қайд этади. Хусусан, Чилонзор-23 мавзесидаги Фарҳод маҳалласидаги вазият назорат остига олинган. У ерда тўсилган ҳудудда цех қуриляпти. Ишлар якунланганидан кейин бу ер ободонлаштирилади, асосийси эса дарахатлар сақлаб қолинади.\nФотосуратда ўнгда – Фурқат Маҳмудхўжаев\n«Кўп йиллик муаммолар бир ҳафтада ҳал бўлади деб ўйлаш керакмас. Муҳими, шаҳарликлар, қурувчи ташкилотлар ва маъмурият позицияларининг яқинлашиш жараёнлари бошланди», – деди Фурқат Маҳмудхўжаев ўз сўзининг якунида.\nЭкологлар жамоатчилик билан дарахтлар кесилиши муаммосини муҳокама қилишди


Мактаб эҳтиёжларига пул йиғиш тўхтатилади\nҚозоғистон Республикаси Давлат хизмати ишлари ҳамда уюшган жиноятчиликка қарши ҳаракатлар агентлигининг майдонида таълим соҳасидаги масалаларга бағишланган кенгайтирилган мажлис ўтди.\nУнда республика бўйича мактабларда ноқонуний пул йиғиш, шу билан бирга “Астана – адолат майдони” лойиҳасининг ана шу йўналишда олиб борган иши натижалари ҳақида таълим тизимидаги муаммовий масалалар кўриб чиқилди.\nМаиший уюшган жиноятчиликни бартараф этишга, шунингдек, пойтахт давлат муассасаларида фуқароларга қулай шароитлар яратишга йўналтирилган “Астана – адолат майдони” лойиҳалар идораси 54та мактаб-лицейни янгилаш бўйича ишлар олиб борди.\nМактаб молиявий фаолияти ички аудитининг натижаларига кўра тежалган бюджет маблағи 60 млн. тенгени ташкил қилди, шундан 10 млн. тенгеси ходимларга устама ҳақ сифатида, ҳамда 50 млн. тенгеси моддий-техника базасини ривожлантиришга ажратилган.\nЯнги андазалар бўйича бешта янги кабинет: “GardenHub” кўпфункционалли кабинети, коворкинг майдони, янги ўқитувчилар хонаси, талабалар учун рекреациявий минтақа,”Inellectum” хонаси ҳамда “STEM” лабораторияси очилди.\nЭлўрда таълим бошқармасининг раҳбари Ануар Жангўзин “Астана – адолат майдони” лойиҳалар идораси билан биргаликда Астана шаҳридаги таълим муассасаларида пул йиғиш масалаларини бартараф этиш учун \_\_НЕТ–ПОБОРАМ тадбири йўлга қўйилганини таъкидлаб ўтди. Бугунги кунда ота-оналар учун инфографика тайёрланган, у шунингдек, барча таълим муассасалари раҳбарларига юборилади.\n– Ҳафтанинг сўнгигача бу инфографика ташкилотларнинг расмий интернет-ресурсларида, шунингдек, ўқув муассасининг кираверишида жойлаштирилади. Бу йил мактаблар учун Ота-она кодекси тайёрланди, эндиликда ушбу Кодекс амалга оширилади, – деди\nЛойиҳалар идораси Астана шаҳар таълим бошқармаси билан биргаликда ўқув муассаса раҳбарларининг шахсий жавобгарлигини ошириш ҳақида ҳужжат тайёрлади.\nЯнги ҳужжат қонунийлик, очиқлик, оммабоплик ҳамда касбий фаолиятининг ошкоралик принципларини сақлаш учун биринчи раҳбарларнинг жавобгарлигини аниқлашни билдиради.\nҚўл остидагилар учун ноқонуний ҳаракатларда шахсий жавобгарлик аниқланади. Ўқувчилар ва ота-оналардан пул йиғишни уюштириш қатъий ман этилади, ҳужжат – бюджетдан ажратилган маблағ ресурсларидан самарали, очиқ ва қонуний фойдаланиш учун жавобгарликни кучайтиришни тақоза этади.\nЭслатиб ўтамиз, фуқаролар ДХИУЖҚҲА раисининг фейсбукдаги варақчасига, шахсий блогига ("Ашық диалог"! интернет-портали) ҳамда alik.shpekbaev@gmail.com электрон почтаcига шикоят ва таклифларини юбора оладилар.\n"Жанубий Қозоғистон" мухбири, 2018-09-17, 11:00 192


Америка кимнинг номига қўйилган: эски тарихга янгича қараш\n21:26 / 28.10.2016\nМактабнинг жуғрофия фанидан яхши маълумки, Америка қитъасини 1492 йилда Христофор Колумб кашф қилган. Бироқ нима учун қитъа Колумб деб эмас, балки Америка деб аталади. Америка номи қандай пайдо бўлган? Америго Веспуччига алоқаси борми? Мақолани охиригача ўқиб чиқсангиз ўзингиз учун янгилик оласиз, деган умиддамиз.\nШуни таъкидлаш керак-ки, янги қитъа, (улар бир эмас, балки иккита) буюк сайёҳатчи, астроном ва картограф Америго Веспуччи номига қўйилган, деган қарашлар мавжуд. Аввалига Испания, кейин Португалия қироллик хизматида бўлган олим бугунги кунда Жанубий Америка деб номланмиш қитъа соҳилларига уч марта - 1499, 1501 ва 1503 йилларда сафар қилади. Бу сафарлар чоғида янги ҳудудларнинг бир нечта харитаси яратилди. Бироқ бу хариталарнинг асл нусхалари сақлаб қолинмаган. Олинган нусхаларда қитъа Америка деб эмас, балки “Янги дунё” (Terra Nova) дея номланган. Кўриниб турибдики, Америго Веспуччи ўз тадқиқотларида қитъани Америка деб атамаган. Денгиз сайёҳатчисининг кундалик ва хотираларида ҳам Америка атамаси учрамайди.\nЖаҳон харитасида “Америка” атамаси 1507 йилда, германиялик картограф ва китоб савдоси билан шуғулланувчи Мартин Вальдзеемюллер (Вальтцемюллер) томонидан нашр қилинган “Янги дунёга учинчи сайёҳат” деб номланмиш иллюстрацияда пайдо бўлган. Бу иллюстрацияда Шимолий ва Жанубий Америка акс этган. Шуниси эътиборга молик-ки, жанубий қитъа Америго Веспуччи таърифлаганидек, “Янги дунё” (Terra Nova) дея номланган. Шимолий ҳудудлар эса қавс ичида Ameriqosland, яъни “Америка ери” дея аталган. Мартин Вальдзеемюллер изоҳида қитъа Америго Веспуччи шарафига шундай аталгани таъкидланади. Бироқ нима учун ва қандай шароитларда бу ном берилгани хақида бирор бир маълумот учрамайди. Шу сабабли ҳам, нима учун шимолий қитъага Америго Веспуччи номи берилгани ҳамон жумбоқлигича қолмоқда. Чунки у шимолий худудларга ҳеч қачон бормаган.\nИккинчидан, ўша замон анъаналарига кўра, янги ерларга бу ерларни очган ёки биринчи қадам босганларнинг исми берилмаган. Балки фамилияси қўйилган. Шунингдек, янги ерлар қироллар, авлиёлар, афсона қахрамонлари шарафига қўйиларди. Америго Веспуччи эса на қирол, на авлиё, на афсона қаҳрамони эди. Шу сабабли “Веспуччиланд” дейилганда тўғрироқ бўларди.\nВальдзеемюллернинг харитаси 1497 ва 1498 йилларда ҳозирги Шимолий Америка ҳудудларига Англия байроғи остида сузиб борган Жон (аслида Жованни) Кабот томонидан яратилган харитага асослангани тахмин қилинади. Шуни таъкидлаш керак-ки, Христофор Колумб, Жон Кабот янги қитъа очиш учун йўлга чиқишмаган эди. Уларнинг мақсади Шимолий Атлантикада балиқ овлаш жойларини қидиришдан иборат эди. Агар улар янги ерлар хақида харита тузмайдиган бўлса, уларнинг сўзларига ҳеч ким ишонмаслиги аниқ эди. Шу сабабли ҳам улар янги ерларнинг харитасини яратишган. Бироқ улар яратган хариталарнинг асли сақланмаган. Аммо Жон Каботнинг сайёҳат хақида қирол Генрих VII Тюдорга ёзган ҳисоботида бу харита мавжудлиги ва уни қиролга тақдим қилиши таъкидланади. Маълумки, Генрих VII Тюдор 1496 йилда чиқарган фармонида Жон Каботга Англия байроғи остидаги кемада янги ерларни очиш ва бу ерларни Англия қарамоғига олиш топширилган эди. Янги қитъанинг шимолий ҳудудлари Вальдзеемюллер томонидан “айнан шу харитадан кўчирилган бўлиши мумкин”, деган тахминлар айтилади. Қирол Генрих VII Жон Каботга сайёҳат учун изн берган бўлишига қарамай, пул бермайди. Пулни Жон Каботнинг дўсти, бадавлат савдогар Бристол шаҳар божхонасининг бошлиғи Ричард Америк беради. У нафақат пул, балки кема қуриш учун материаллар хам беради. Жон Каботнинг ҳисоботида Ричард Америк экспедициянинг бош хазиначиси экани таъкидланади. Ўз навбатида, Жон Кабот кўрсатилган эҳтиром учун янги ерларни қирол номи билан эмас, балки саховатли дўстининг номи билан атайди. Буни мавжуд ҳужжатлар ҳам тасдиқлайди. Бристол архивида “Чўқинтирувчи Иоанн кунида Америка қитъаси Бристоллик савдогар томонидан очилди. Кема “Мэтью” деб номланади”, деган сўзлар ёзилган ҳужжат бор. Бу - Американи Жон Кабот томонидан очилганини тасдиқловчи ягона ҳужжатдир. “Мэтью” кемаси эса Ричард Америк томонидан берилган ёғоч ва тахталардан қурилгани аниқ. Тўғри, Кабот янги ерларга дўстининг номи берилганини очиқ ёзмайди. Мантиқан ўйлаб қараладиган бўлса, янги қитъа Ричард Америк шарафига қўйилган.\nАмерик деган ноодатий фамилиянинг келиб чиқиш тарихи хақида айтадиган бўлсак, уни фамилия дейишдан кўра, исм-шариф деган тўғрироқдир. Аслида “ам Меррик”, яъни “Меррик ўғли” дейилиши керак. Яъни Жон Кабот дўстининг исми шарифи ўзбекчада “Меррикнинг ўғли Ричард” бўлади. Гап шундаки, Ричард Америк Уэльсда туғилган бўлиб, шотландлар “мак” қўшимчаси қўшгани каби қадимий кельт қабилалари исм-шарифларига ёки оталарининг исмига “ап” қўшимчасини ишлатишган. (Пол Маккартни “Пол, Картни ўғли” дегани каби). Бироқ айрим қабилалар “ам” қўшимчасидан фойдаланишган. Ричард Америк мана шу қабила вакили эди.\nШуни таъкидлаш керак-ки, “Америка” атамасининг келиб чиқиши борасидаги бу тадқиқотларни ҳамма тарихчилар ҳам қўллаб-қувватламайди. Бу Жон Кабот томонидан яратилган хаританинг асл нусхаси йўқлиги билан изоҳланади. Қачонлардир хаританинг асл нусхаси топилишига ҳам ишонч йўқ. Бу харита 1498 йилда кема билан сувга чўкиб кетган. Қирол Генрих VII га берилган харита нусхаси унинг ўғли жуғрофий кашфиётлардан кўра, аёлларни яхши кўрувчи Генрих VIII вақтида йўқолган.


Пинҳон туғён – Jurnalist\nR S2020-08-26T14:11:10+05:0026 Avgust, 2020|Умумий янгиликлар|\nХалқаро “Олтин мерос” хайрия жамоат фонди раиси, таниқли шоир ва журналист Амирқул Каримов ҳақида сўз:\nАмирқул, дўстим! Тажрибали кишилар таъкидлаганидек, одам бот-бот тўхтаб, ортига қараб-қараб олиши жоиз экан. Зеро, ҳазрат лутф этмишларки, “Эй, Навоий, умр ўтар елдек, ўзингни шод тут, Елга етмак мумкин эрмас, чу суръат кўргузиб!” Ҳа, умр елдек, шамолдек ўтиб кетаверар экан. Елга неки етмоқлик, уни бир лаҳзада бўлсин тўхтатиб, бир ҳовучини тутиб қолмоқлик ҳам мумкин эмас. Кейинги пайтларда масалаларга кўпроқ фалсафий (ҳикматли) ёндашадиган бўлиб қолибмиз. Ўзи, ёш улғайгач кишида беихтиёр шундай жараён юз берар экан: кўнгил ёш – аввалгидек, вақт ўтганини тан олмайди, фақат мушоҳадалар салмоқлашган. Ботиндан борлиққа боқиш теранлашган, беихтиёр кўрган-кечирганлар, хотиралар эсга тушаверади, таққослар, хулосалар пайдо бўлаверади, зоҳирдаги ўзгаришлар эса сезилмайди, кексаликни тан олмаган юрак ҳукмни рад этади. Яқинда узоқ йиллар кўришмаган эски қадрдонимизга ўзимни таништирсам, ёвқараш қилиб боқди-да, “Лақиллатмоқчи бўлаяпсизми? Унинг сочи қоп-қора эди” деди. У бу гапни шунчалик залвор билан айтдики, сочим анча йиллар олдин оқара бошлагани эсимга тушиб кетди. Бу ҳол ростлик билан, борлиқ билан учрашиш эди.\nАйтмоқчи бўлган гапим шуки, ҳали имкон борида тўхтаб, ўтган йўлга қараб-қараб олиш фарз экан. Шунда умрнинг мазмуни, ҳаётнинг қадри кафтга тушиб, кейинги босадиган қадамга масъулият ошар экан. Масъулият! Бу – қандай салмоқли сўз. Бир умр унинг тазйиқи остида ўтади, у имтиҳон қилади, у қамчилайди. Замонавий истилоҳда бу сўзнинг қадри тушиб кетгани кўп таъкидланмоқда. Биз эса эсимизни таниганданоқ унинг сиртмоғига тушдик. Бу балки тақчилликданмикан? Чунки ошиқ ёки чилликни йўқотиб қўйсанг, янгисини топиш амри маҳол эди ва уларни ёстиғимизнинг тагига қўйиб ёки ички чўнтагимизга яшириб юрардик. Алвон ранг бўйинбоғни-ку қўяверинг, уни папалаб авайлаганларимиз… Нодонлик экан-да. Лекин тўқчилик масъулиятни сусайтириб юбормаслиги лозим, уни унутиб бўлмайди…\nОртга қайрилиб қараганда эса турфа хил манзара намоён бўлади…\nГап йўриғи бир хил дунёқараш, маслакка эга бўлган, аксарият тенгдошлар қиёфасига қараб кетди. Бу тушунчани “авлод” ҳам деб аташади. Энди қаранг, бизнинг авлод чекига нималар тушмади: социализм, коммунизм қуриш хомхаёллиги, қайта қуриш, ниҳоят, мустақиллик. Янги минг йилликнинг алмашуви, янги юз йилликнинг бошланиши… Бунчалар долғали бўлди бу йиллар. Ҳар бир ўзгариш, янгилик таржимаи ҳолда ниманидир ўзгартириб юборгани шаксиз. Силкиниш, зилзила, пўртана. Шундай кескинликда ўтган ҳаёт ҳам гаштли, ҳам йўқотишларга бой, ҳам эсда қоладиган бўлди. Миллий рўзғор ашёлар ичида бир пайтлар хуржун энг кўп истифода этилган: уловнинг елкасига ташлаб, юмушга борилган, хожасининг ўзи елкага ташлаб, бозорга тушган. Унинг икки кўзи лаш-лушларга қанча тўла бўлса, тирикчилик шунча тўкин бўлган, яшаш чакки бўлмаган. Биз худди шу рўзғорда кўп асқатган хуржун авлодга ўхшаймиз: бир кўзда ўтган минг йиллик, моддиюн қараш, социалистик муносабатлар ва бошқалар; иккинчи кўзда эса миллий қадриятлар, дин эркинлиги, ўзликни англаш сингари ҳаётпарвар хазиналар. Шу жиҳатдан биз тарихда кам учрайдиган нодир авлодлар сирасига кирамиз. Ҳақиқатан, маънавий хазина, тажриба, хулосалар баҳас, шунга яраша эътибор ҳам кучли.\nАна шундай тийнат ва сийрат билан бу саҳнда тентираб юрибмиз. Бизларни, устоз Очил Тоғаев лутф этганларидек, “Журналист” сўзининг жарангги бирлаштирди, чамаси. Биринчи босқич талабаси (биринчи босқичлар ҳаммадан қуйида бўлгани учун ортиқ босим, юк остида яшарканлар, энди ўйласам) мусофирсираб, коридорда турганида, бир йил олдин бу муборак гўшага қадам қўйган, ўсмадеккина мўйлови чеҳрасида яққол билиниб турган ўсмир яқинлашди-да, қўл узатиб, танишиш истагини изҳор қилди. Шу лаҳза кейинги йилларни то шу кунгача пайвандлади. Сўнгроқ талабалар ётоқхонасидаги тор такяда Шокир пайдо бўлди. У бошқа олам эди, ўзанга сиғмас, уммонлар, осмонўпар чўққилардан бонг урарди. Биринчи қарашданоқ бир институтни битириб, яна иккинчисига ўқишга топширган “мўйсафид”нинг ғирт ахмоқлигини кашф этди ва бир умр шу эътиқодида собит қолиб, ўзининг ундан баландлигини исботлаш умидида ўтиб кетди (Аллоҳ раҳмат қилсин). Ростдан, унинг ўрни ўзаро муносабатларда чўғли эди, уни соғинардик.\nНиҳоят, “Журналистика!”. Бу сарҳаддаги сирпанишлар, тойишлар, пешонадаги ғурралар ва тотли азобларнинг ҳузури. Биз маромда ўз аъмолимизни излар эдик, Шокир эса бутунлай бошқа сўқмоқ очмоқчи бўларди. Билмадик, “боши шамоллаган эдими”, бу тузум қулайди, Ўзбекистон мустақил бўлади, сингари гапларни бот-бот такрорларди, биз бу фалсафани, очиғи, тушунмасдик. Бу ҳали мурғак тасаввурлар эди, журфакнинг теран муҳити эса чодир хаёллар анча ҳақиқатга эгалигини тасдиқлаб борди. Амалиёт лаҳзалари, дастлабки хабарнинг газета юзини кўриши, ниҳоят, шапалоқдек “лавҳа”нинг пайдо бўлиши. Ва бу кетишда “Қачон Толстой ёки Чингиз Айтматов бўламан?!” деган изтироблар…\nШу жонҳалакликда, мана, йиллар ўтиб кетибди. Ким нимага эришди, ҳали ҳеч ким тош қўя олмайди. Айтмоқчи, дўстимиз Шокирнинг ўз журналистикаси бор эди: бу туман газетасида ғўза парвариши ҳақида кафтдеккина хабар ёзиш учун ҳафталаб изланиш, пахта ҳақидаги жами адабиётлар, қомуслар билан танишиб чиқиш ва масалага янги томондан ёндашиш: унинг тасаввурича, ҳозиргача ҳеч бир мухбир нуқтасига уролмаган, шунинг учун газеталарнинг обрўси йўқ. У эса бирданига Африка очмоқчи! Бир ой давомида қоғозга нақшланган “материал” муҳаррирнинг ўткир қалами тагига тушади, саҳифаларга аёвсиз кўндаланг чизиқлар тортилади ва икки-уч фамилия, уч-тўрт рақамдан иборат тангадек хабар саҳифада пайдо бўлади. Бу ҳолни кўргач, ҳафсала бутунлай пир бўлади ва ёзувчи Шокир ўз қаҳрамонининг кўйига тушади. Амалиётчи-мухбир пахтакор ҳақида шундай рақам қилганди: “У гитара тутган ва мангу куй илинжида ўрмонни кезиб юрган Висоцкийга ўхшайди”. Севимли хонанда – пахтакор, биринчи марта мияга жиддий юклама берган ва борлиқни ақлан ўрганиишга киришган одамнинг хулосаси – шу эди. Бутун юрт шу фикр билан яшарди. Ҳамма унинг қули эди. Биз ана шу муҳитдан чиқиб келгандик. Шундай қилиб Висоцкий – пахтакор ва шу нуқтада мухбирлик борасида алвидо унвонлар, ёзилажак дурдоналар. Лекин Шокир диплом олганди, бироқ ўзича қолди. Рости, талабаликнинг паст-баланди, унинг салмоғи дўстимиз шахсида акс этарди, шунинг учун уни батафсил эсладик. Қолаверса, бу соҳа ялтироқлигига учиб, ўқишга кирганларнинг саксон фоизига шунақа қисмат насиб этди…\nЖурналистикада ном чиқариш осон юмуш эмас. Яна унинг ҳудудлари бор: туманда донг таратган “классик” вилоятга чиқса, бир поғона ташлайди. Унча-бунчага эса республика майдони насиб этавермайди, из қолдиришни унча хушламайди ҳам бу саҳна, чунки “классиклар билан аллақачон тўлиб бўлган”. Амирқул, сизнинг бу жабҳадаги фаолиятингиз чакки бўлгани йўқ. Ҳали кўп нарсалар инкор этилади (яъни вақт ғалвиридан тушиб қолади), баҳолар ўзгаради, янги бир манзара пайдо бўлади. Шафқатсиз қози ўз ҳукмини ўқийди. Шунда сизнинг дунё кезганлигингиз, воқеанинг жойидан, қайноқ нуқталардан репортажлар ёзганингиз сабоқ сифатида ўқитилар. Қандай тақдир насиб этди: дунёнинг деярли ярмида бўлдингиз. Бир сафар тўғри Италиядан Америкага учиш тўғри келиб қолгани-чи.. Буёғи Ҳиндистон, Хитой, Япония.. Буларнинг ҳаммаси шу касбнинг армуғонлари, бу жойларни кўриш учун қанча маблағ, вақт керак? Пахтазор четидаги уфқ нафақат нигоҳлар, балки дунёқараш ва имкониятга чегара бўлган авлоднинг юрт кезиб, ўз сўзини айтиб юргани манзарасини кўз олдимизга келтирсак, Мустақиллик деган аъмолнинг нақадар бебаҳолигидан юрак ҳаприқиб кетади. Юракдан эътироф шуки, қандай дориламон кунларга етдик, шундай ёруғ толеъ насиб этди. Дунёнинг турли четларидан ёзган репортажларингизда ўзига хос самимият, ҳарорат бўларди, ўша олис нуқталарнинг нафаси уфуриб турарди. Ишончга сазовор бўлгач, масъул топшириқларни ҳам раво кўришди: мустақил юртимизда биринчи марта матбуот марказининг тузилиши сизнинг фаолиятингиз билан боғлиқ. Шаҳрисабзда туғилган, Тошкент давлат университети (ҳозирги ЎзМУ)да ўқишни бошлаб, таҳсилни Санкт-Петербургда охирига етказган Амирқул Каримов тайёр идорага раҳбарликка келмади, балки бу муассасанинг биринчи ғиштидан пардоз бериб, илк матбуот анжуманини ўзказишгача масофани босиб ўтишига тўғри келди. Бу ҳар қандай кишининг таржимаи ҳолини безайдиган нуқта.\nМустақил газетада бир муддат бирга ишлаш тўғри келиб қолди. Шунда одамийлик, юксак маданият, соҳани жондан севиш сизни кўпчиликка манзур қилганини англадим. Ишлар кўнгилдагидек кетаётганди. Газетага чинакам матбуот руҳини қайтариш, уни тап тортмас, ҳалол баҳодирга айлантириш борасидаги саъйҳаракатлар самарасини бера бошлаган эди.\nГазета яна тилга тушганди. Бирданига…\nЎша кун қандайдир футбол мусобақаси бор эди. Кўпчилик миллионлар ўйинидан мириқиб баҳра олиш учун стадионга шошди. Кейин ўйин таассуроти билан кеч бўлди. Тонг отиб, ҳамма одатдаги кайфият билан ишга келди. Негадир хоналарда хомушлик, атрофда сукунат. Маълум бўладики, бош муҳаррир кеча ишдан кетган экан. Ҳамма ҳайрон. Сиз бу пайтда лаш-лушларингизни олиб кетишга ҳам улгурган экансиз. Бир умидли ходимнинг тақдири шу йўсинда ҳал қилинди ва таассуфки, шундан кейин матбуотга қайтмадингиз. Билмадим, бундан хафамисиз, аммо сиз ҳам кўплар қатори асоссиз ғийбатнинг қурбони бўлганингиз рост эди. Ҳолбуки, малакали кадр янтоқ эмаски, у исталган жойдан ўсиб чиқаверса? Ёки бир йигит қирқ йилда вояга етади, дейишади боболар. Шу йилларда одамда ҳам ғўнон офат, дўнон офат деган синовлар бўлар экан. Шулардан омон ўтган қулун от бўлганидек, улғайиш пиллапояларида туртиниб-суртиниб, ҳамма ҳам бирор ёруғ нуқтага заҳа тортмай, пачоқ бўлмай етиб келавермайди. Бир сафар тўлиқиб: “Онамиздек ардоқлаган, бағрига ўзимизни топширган соҳа бизни ўгайлаб қўйди” дедингиз. Бирданига бу гапнинг замиридаги маънони тўла чақа олмадим, кейин қайта-қайта мулоҳаза қилиб, бу сўзларнинг ниҳоятда катта туғён билан ташқарига чиққанига амин бўлдим.\nБу идора – халқаро “Олтин мерос” жамғармасида ўн етти йил қолиб кетаман, деб ўйламаган бўлсангиз керак. Аммо бу ҳолнинг ёмон томони йўқ: “Дарахт ҳам бир жойда кўкаради” дейди борига рози бўлиб келган халқимиз. Йиллар ҳам беҳуда ўтгани йўқ. Бой маданий тарихий меросимизни асраб-авайлаш, уларни халқимиз, қолаверса, жаҳон жамоатчилигининг маънавий хазинасига айлантириш борасида сезиларли ишлар қилинди. Кўплаб тарихий ёдгорликлар таъмирланди, қисман тикланди. Жамғарманинг вилоят бўлимлари муттасил фаолият кўрсатиб келаяпти, ҳатто баъзи шаҳар, туманларда ҳам тармоқлари бор. Ўтган йиллар давомида миллий қадрият сифатида “Лазги” рақси, ўзбекча таомимиз палов, аския, кўпкари, халқ латифалари ва бошқа қадриятларимизнинг халқаро тақдимотлари ташкил қилинди, бу билан уларнинг нуфузи ошди. Шу йўналишда фаол тарғибот ишлари олиб борилди, уларнинг баъзилари ЮНЕСКОнинг номоддий ёдгорликлар рўйхатига ҳам киритилди. Албатта, бундай хайрли юмушларнинг палак ёзишида жамғарманинг, унинг раҳбари сифатида сизнинг сезиларли ҳиссангиз бор.\nЭнг муҳими, қалам эса бирзум ҳам ётгани, қўлдан тушгани йўқ. Кечинмаларни қоғоз билан ўртоқлашиш шундай ишқки, бошқа бирон ҳолатда киши бунчалик ҳаяжонланмайди, ларзага тушмайди, азобланмайди (бир қаламкаш қоғоз юзида юз марта ўлиб, юз марта тириламан, дейди) ва бунчалик ҳузурланмайди. Бу туйғуга ошно бўлганларга дунёнинг борлиги – қоғоз ва қалам. Маъсум ва ўтли шеърлар, самимий ёзилган эсселар, йўл хотиралари бир неча китобда жамланди. Қатор шеърий мажмуалардан кейин “Шабнам тераётган қуёш”, “Кўк қушлари” тўпламлари, “Тарихнинг узилган парчаси” эсселар китоби нашр этилди. Эрксевар шоир В. Висоцкийнинг ўтли шеърлари сизнинг ҳаракатингиз билан ўзбекчалашди. Бошқа таржималар ҳам бор. Айниқса, Н. Череванскийнинг “Икки тўлқин” асари тарих ишқибозларига яхши совға бўлди. Тўла ҳуқуқ билан айтиш мумкинки, китоблар ўз мухлисларини топди. Негаки, сатрлар бир бедор қалбнинг оҳанглари, нафис кангулнинг шивирлари, борлиққа ҳушёр нигоҳ билан назар ташлаётган шахснинг теран мулоҳазалари билан нақшланган. Уларни ўқиган, улар билан ошно бўлган кишига ана шу ҳарорат, ёруғлик юқади, олами мунаввар бўлади, шубҳасиз.\n…Қаранг, бир қайрилиб боққанда қанча гўзал манзаралар юз кўрсатди, ўз таровати билан ёруғлик улашди. Бу ҳол ҳали узоқ давом этади. Зеро, йиллар давомида парваришланган боғнинг ҳосили тўлишган палласида яна ҳам кўзларни қувонтиради. Бу қувонч абадий бўлсин!\n“Hurriyat” газетасининг 2020 йил 26 август 29-сонидан олинди


Контрафакт маҳсулотга қарши курашиш: қонунчиликдаги муаммолар - Anhor\nAnhor Все посты Контрафакт маҳсулотга қарши курашиш: қонунчиликдаги муаммолар\nЎзбекистонда «Контрафакт маҳсулотсиз бир ой» тадбири интеллектуал мулкка бўлган ҳуқуқларнинг бузилиши билан боғлиқ вазиятни ўзгартирмайди.\nЎзбекистоннинг ички бозори контрафакт маҳсулотга тўла. Шубҳали сифатга эга товарлар шу ерда ишлаб чиқарилмоқда ва бошқа мамлакатлардан ҳам фаол импорт қилинмоқда. Кўп ҳолларда озиқ-овқат маҳсулотлари, маиший кимё, косметика ва дори препаратлари имитация қилинади – бу маҳсулотларни қалбакилаштириш ва улардан нусха кўчириш осон.\nҚонунбузарлар оригинал товарга эга ассоциацияни тузишади ва бу билан харидорларни адаштиришади. Истеъмолчилар ўзларининг эътиборсизлиги сабабли фарқни сезишмайди, бунинг устига контрафакт маҳсулот арзон нархи билан ҳам эътиборни жалб қилади.\nКонтрафакт маҳсулот – бу интеллектуал мулк ҳуқуқларини бузган ҳолда ишлаб чиқарилган ва сотиладиган товарлар.\nКонтрафакт товарларни ишлаб чиқариш ва сотиш нафақат оригинал ишлаб чиқарувчиларнинг интеллектуал мулкка бўлган ҳуқуқларини бузади, балки истеъмолчиларнинг ҳаёти ва соғлиғига ҳам хавф солади.\nЭнди ҳар йили Ўзбекистонда 15 февралдан 15 мартгача “Контрафакт маҳсулотсиз бир ой” тадбири ўтказилади. Унинг мақсади бутун республика бўйлаб контрафакт маҳсулотлар сотилишига қарши самарали курашишдан иборат.\nУшбу давлат органларининг зиммасига контрафакт маҳсулотлар айланмасига қарши курашишвазифаси юклатилган:\nЎзбекистон Республикаси Бош прокуратураси ҳузуридаги Иқтисодий жиноятларга қарши курашиш департаменти “хуфия иқтисодиёт”нинг шаклланиш фактларини аниқлаш, яширин цехлар фаолиятига ва контрафакт маҳсулотлар ишлаб чиқарилишига чек қўйиш билан шуғулланади.\nЎзбекистон Республикаси Давлат божхона қўмитаси контрабандага қарши ва контрафакт маҳсулотлар ўтиши, шу жумладан параллел импорт ўтишига қарши курашиш ваколатига эга.\nЎзбекистон Республикаси Давлат солиқ қўмитаси чакана савдо жойларида контрафакт, қалбакилаштирилган ва ноқонуний олиб кирилган маҳсулотлар савдосига йўл қўймаслик бўйича чора-тадбирлар кўрилиши учун масъул.\nАдлия вазирлиги ҳузуридаги Интеллектуал мулк агентлиги интеллектуал мулк объектларининг ҳуқуқий муҳофазасини таъминлаш, муаллифларнинг ва бошқа ҳуқуқ эгаларининг ҳуқуқларини ҳимоя қилиш бўйича чора-тадбирлар кўрилишини амалга оширади.\nШунингдек 2017-2021 йилларда Ўзбекистон Республикасини ривожлантиришнинг бешта устувор йўналиши бўйича ҳаракатлар стратегияси ҳам контрафакт маҳсулотлар айланмасига чек қўйиш бўйича дастурларни ишлаб чиқиш вазифаларини Монополияга қарши қўмита, “Ўзстандарт” агентлиги, Адлия вазирлиги ва Савдо-саноат палатасининг зиммасига юклаган.\nКўриб турганимиздай, ваколатли органлар жуда кўп, аммо бозорда контрафакт маҳсулотлар камаймаяпти. Амалдаги қонунчилик Ўзбекистонда контрафакт маҳсулотлар айланмасига қарши курашиш учун реал механизмлар билан таъминламаяпти.\nВаколатли органлар фақат манфаатдор шахсларнинг аризаси бўйича ҳаракат қилади, холос.\nИнсофли ишлаб чиқарувчилар бозорни мустақил равишда мониторинг қилишга, қонунбузарларни аниқлашга, таҳлил учун маҳсулотни сотиб олишга, сотиш ва ишлаб чиқариш жойларининг манзилларини ўзлари аниқлашга, яъни ҳуқуқни муҳофаза қилиш органларининг вазифасига кирадиган тезкор-қидирув ишлари билан шуғулланишга мажбур бўлмоқда.\nИнсофли ишлаб чиқарувчилар ва товар белгиларининг эгалари қўллаши мумкин бўлган қонуний чоралар қонунбузарликни дарҳол тўхтатиш имконини бермайди.\nОлдин ариза билан мурожаат қилиш керак, у муайян вақт ичида кўриб чиқилади. Бу пайтда эса контрафакт маҳсулот бозорларда эркин сотилиши мумкин. Ҳуқуқ эгаси вақт ва маблағ сарфлаётган бир пайтда инсофсиз ишлаб чиқарувчи ноқонуний даромад олишда давом этади.\nКонтрафакт маҳсулотларни судгача чоралар доирасида ҳибсга олиш ёки сотувдан олиб қўйиш имконини берадиган механизмлар мавжуд эмас.\nМаъмурий жарималар миқдорининг пастлиги ҳуқуқбузарларни тўхтатмайди.\nАмалда, ҳатто контрафакт маҳсулотлар ишлаб чиқарувчиларини ва сотувчиларини жавобгарликка тортишга эришилса ҳам, энг катта жазо 5 дан 20 БҲМ даги маъмурий жаримани ташкил қилади. Бу суммани инсофсиз ишлаб чиқарувчилар контрафакт маҳсулотни сотишдан оладиган даромад билан тенглаштириб ҳам бўлмайди.\nИнтеллектуал мулкка бўлган алоҳида ҳуқуқларни бузганлик учун қонуний пул компенсацияси йўқ.\nШу тарзда инсофли ишлаб чиқарувчилар ва товар белгиларининг эгаларига етказилган зарар қопланмайдиган вазият юзага келади. Қонун зарар қопланишини талаб қилиш имконини беради, бироқ интеллектуал мулкка бўлган ҳуқуқлар бузилишига доир ишларда етказилган зарар миқдорини белгилаш қийин.\nИнсофсиз ишлаб чиқарувчилар сотилган маҳсулотлар ҳажмини ҳисоблаш имконини берадиган бухгалтерияни ва ҳужжатларни юритмайди.\nМуқобил йўл – интеллектуал мулкка бўлган ҳуқуқларнинг ҳар бир бузилиш факти бўйича компенсация тўлаш. Унинг миқдори қонун билан белгиланиши керак, бу эса Ўзбекистонда ҳамон амалга оширилмаган.\nСуд ва ваколатли органларнинг қарорлари бажарилишини назорат қиладиган таъсирчан механизмлар йўқ, бу ҳолат эса ҳуқуқ эгаларининг қўлларини боғлаб қўймоқда.\nАмалда контрафакт маҳсулотни ишлаб чиқариш ва сотишга тақиқ қўйилишига ва жиддий бўлмаган маъмурий жарималарга эришиш мумкин. Бироз вақтдан кейин эса худди шу қонунбузарларнинг ёки янгиларининг янги ёки ўхшаш контрафакт маҳсулотлари пайдо бўлади. Ҳуқуқ эгаси яна ваколатли органларга мурожаат қилади. Вазиятнинг бемаънилиги шундаки, битта бир хил масала бўйича суд органларига такрор мурожаат қилиш мумкин эмас.\n2017 йилда маҳаллий компания товар белгисига бўлган ҳуқуқларни бузган ҳолда маҳсулот ишлаб чиқариб, сотишни бошлайди. Ҳуқуқ эгаси бу қонунбузарликни тўхтатиш талаби билан иқтисодий судга мурожаат қилади.\nИқтисодий суд қарор чиқаради, унинг доирасида товар белгиларига бўлган ҳуқуқлар бузилганлиги факти аниқланади. Жавобгар товар белгисига бўлган ҳуқуқларни бузишни, контрафакт маҳсулот ишлаб чиқаришни ва сотишни тўхтатиши керак. Ҳуқуқ эгаси кўрган зарари учун ҳеч қандай компенсация ва қоплама олмайди, чунки зарар миқдорини исботлашнинг деярли имкони йўқ.\nИкки йилдан сўнг, 2019 йилда, жавобгар шунга ўхшаш контрафакт маҳсулотни ишлаб чиқаришни ва сотишни бошлайди. Маҳсулот чакана савдо нуқталарида эркин сотилади.\nСуд қарорига қарамасдан, ҳуқуқ эгаси контрафакт маҳсулотни бозорлардан яна олиб ташлаш учун яна ваколатли органларга мурожаат қилишига тўғри келади. Процессуал тарзда яна судга боришнинг эса имкони йўқ, низо ҳал этилган, суд қарори формал тарзда бажарилган, ижро ёпилган.\nМаҳсулот контрафакт, аммо уни ишлаб чиқарганлик ва сотганлик учун учун жавобгарлик йўқ. Ҳуқуқ эгаси Адлия вазирлиги ҳузуридаги Интеллектуал мулк агентлигига мурожаат қилди, агентлик эса огоҳлантириш бериш билан чекланди, чунки у ҳуқуқни муҳоқаза қилиш органи эмас. Бош прокуратура ҳузуридаги иқтисодий жиноятларга қарши курашиш департаменти бошқармаси ҳуқуқ эгасининг аризаси бўйича ишлаб чиқарилиш ва сотилиш фактини тасдиқлади ва материалларни агентликка берди, бироқ агентликда, юқорида айтиб ўтилганидай, савдо нуқталарини аниқлашга, ҳибсга олишга ёки контрафакт маҳсулотни олиб қўйишга ваколати йўқ.\nЎзбекистонда кучга кирган суд қарорига эътиборсизлик мавжуд. Контрафакт маҳсулотни сотишга қарши курашиш бевосита вазифаси ҳисобланган ҳуқуқни муҳофаза қилиш органларининг мутлақ ҳаракатсизлиги сезилади. Энг асосийси эса товар белгисига бўлган ҳуқуқларнинг такрор бузилиши ва контрафакт маҳсулотни ишлаб чиқарганлик учун ҳеч қандай реал жавобгарлик йўқ.\nЎзбекистонда алоҳида ҳуқуқлар эгалари учун – бу амалда ҳуқуқларни ҳимоя қилиш имкони йўқлигига ва суд қарори ўша шахслар томонидан ҳуқуқбузарликлар такрорланишининг олдини ололмаслигига сигналдир.\nҲозирча қонун контрафакт маҳсулотни ишлаб чиқарганлик, сотганлик ва олиб кирганлик учун маъмурий ва жиноий жавобгарликни кўзда тутувчи тўғридан-тўғри нормаларга эга бўлмас экан, “Контрафакт маҳсулотсиз бир ой”ни эълон қилишдан маъни йўқ.\nМаҳаллий контрафакт маҳсулотлар билан бир қаторда, бозор шубҳали сифатга эга импорт маҳсулотларга ҳам тўлиб кетган. Ўзбекистонда параллел импорт ва очиқдан-очиқ қалбаки маҳсулотларни олиб кириш масаласи ҳамон очиқлигича қолмоқда.\nМасаланинг бошқа томони – ҳуқуқбузарлар томонидан олинадиган даромад ва ҳуқуқ эгаларининг фойдасига тўланадиган компенсацияларнинг йўқлиги. Контрафакт маҳсулотни жазосиз ишлаб чиқариш, сотиш ва олиб кириш мумкин экан, ҳатто “Контрафакт маҳсулотсиз бир йил” эълон қилинганида ҳам вазият ўзгаришсиз қолаверади.\nИнтеллектуал мулк бўйича ҳуқуқшунос, патентга эга ишончли вакил


15 ноябрь куни “Заковат” Республика фестивали бўлиб ўтади\n09:10 / 29.09.2015\n2015 йилнинг 15 ноябрь кунида “Заковат” интеллектуал клуби томонидан навбат бўйича X Республика фестивали ўтказилиши режалаштирилмоқда. Бу ҳақида “Заковат” Интеллектуал клубнинг расмий сайтида хабар берилган.\nУшбу фестивалда республиканинг барча ҳудудларидан жамоалар иштирок этишлари мумкин.\nФестивалда иштирок этиш истагини билдирган жамоалар ташкилий қўмитага ўз аризасини топширишлари лозим.\nФестивалда дастлабки учта ўринни қўлга киритган жамоалар экран орқали бўлиб ўтадиган саралаш баҳсларида қатнашиш ҳуқуқини эга бўлади.\nШунингдек, кучли учликка кира олмаган Қорақалпоғистон Республикаси ҳамда вилоятлардан иштирок этаётган жамоалар орасида энг яхши натижа кўрсатган бир жамоа ҳам эгаллаган ўрнидан қатъи назар экран ўйинларида иштирок этиш ҳуқуқини қўлга киритади.\nШундай қилиб, фестивалда жами 4та жамоа экран ўйинларига йўлланма олади.\nТурнир 1 босқичда ўтказилиб, 60та савол ўйналади.\nФестиваль Тошкент шаҳри Юнусобод туманида жойлашган «Тановор садоси» ресторанида ўтказилади (мўлжал: «Зенит» заводи орқа томонида).


Ўзбекистон Республикасининг Қонуни Ўзбекистон Республикасининг Фахрий ёрлиғи тўғрисидаги низомни ва Ўзбекистон Республикасининг Фахрий ёрлиғи тавсифини тасдиқлаш ҳақида\n17 December 2009 Чоп этиш учун\n1-модда. Ўзбекистон Республикасининг Фахрий ёрлиғи тўғрисидаги низом тасдиқлансин (илова қилинади).\n2-модда. Ўзбекистон Республикасининг Фахрий ёрлиғи тавсифи тасдиқлансин (илова қилинади).\n2009 йил 17 декабрь\n2009 йил 17 декабрджаги\nЎРҚ-235-сонли Ўзбекистон Республикаси Қонуни билан\nЎзбекистон Республикасининг Фахрий ёрлиғи тўғрисидаги\n1. Ўзбекистон Республикасининг Фахрий ёрлиғи билан Ўзбекистон Республикаси фуқаролари меҳнат ва жанговар хизматлари, самарали давлат, ижтимоий ва ижодий фаолиятлари учун мукофотланади.\nЎзбекистон Республикасининг Фахрий ёрлиғи билан Ўзбекистон Республикасининг фуқароси бўлмаган шахслар мукофотланиши мумкин.\nЎзбекистон Республикасининг Фахрий ёрлиғи билан фуқаролар билан бир қаторда айрим ҳолларда корхоналар, муассасалар, ташкилотлар, жамоат бирлашмалари, ижодий жамоалар ва ҳарбий бўлинмалар, шунингдек Ўзбекистон Республикасининг маъмурий-ҳудудий бирликлари ҳам мукофотланиши мумкин.\n2. Ўзбекистон Республикасининг Фахрий ёрлиғи билан мукофотлашга тақдим этиш, мукофотлаш, шунингдек уни топшириш «Давлат мукофотлари тўғрисида"ги Ўзбекистон Республикаси Қонунида назарда тутилган тартибда амалга оширилади.\n3. Ўзбекистон Республикасининг Фахрий ёрлиғи билан мукофотланган шахсга белгиланган намунадаги тегишли ҳужжат топширилади.\n4. Ўзбекистон Республикасининг Фахрий ёрлиғи билан мукофотланган шахслар энг кам иш ҳақининг беш баравари миқдорида бир марта бериладиган пул мукофоти ёки шу қийматдаги эсдалик совғаси оладилар.\nЎзбекистон Республикасининг Фахрий ёрлиғи билан мукофотланган шахслар қонун ҳужжатларида белгилаб қўйиладиган имтиёзлардан фойдаланадилар.\n5. Ўзбекистон Республикасининг Фахрий ёрлиғи билан вафотидан кейин мукофотланган тақдирда, Ўзбекистон Республикасининг Фахрий ёрлиғи ва бир марта бериладиган пул мукофоти ёки шу қийматдаги эсдалик совғаси мукофотланганнинг оиласига топширилади.\nЎзбекистон Республикасининг Фахрий ёрлиғи тавсифи\nЎзбекистон Республикасининг Фахрий ёрлиғи белгиланган намунадаги Фахрий ёрлиқнинг жилдга солинган бланкасидан иборат.\nЖилд яшил мармар рангли «бувинил» материалидан тайёрланган, қаттиқ ҳажмдор муқовали, мураккаб коленкор билан қопланган. Жилд бичими 252,5×340 миллиметр.\nЖилднинг юз томони қалинлиги 6 миллиметрли, ўлчами 225×310 миллиметрли, «қуруқ блинт» усулида босилган рамка кўринишидаги нақш билан безатилган. Ич томони эса ўлчами 208×292 миллиметрли, зарвараққа «иссиқ блинт» усулида босилган бурчакдор нақшли рамкадан иборат.\nСаҳифанинг юқори чеккасидан 63 миллиметр масофада, горизонтал бўйича марказда диаметри 40 миллиметрли, уч хил (оқ, мовий, яшил) рангли эмаль ва лок қопланган, тиллаҳал югуртирилган мис қотишмасидан тайёрланган Ўзбекистон Республикасининг Давлат герби жойлашган. Герб атрофига диаметри 53 миллиметрли ботиқ қуруқ доира туширилган.\nЎзбекистон Республикасининг Давлат гербидан 38 миллиметр пастда, марказда, зарвараққа ботиқ қиздирма тамға усулида туширилган матн икки сатрда жойлашган. Биринчи сатрда «О‘zbekiston Respublikasining» (бош ҳарфларда, «Vivaldi» шрифти, 46-кегль), иккинчи сатрда «Faxriy yorlig‘i» (бош ҳарфларда, «Vivaldi» шрифти, 84-кегль) сўзлари ёзилган.\nЎзбекистон Республикасининг Фахрий ёрлиғи бланкаси 250 г/кв.м. қалинликдаги жилосиз силлиқ қоғоздан тайёрланади. Бланка бичими 330×496 миллиметр, букилганда эса 330×248 миллиметр, матн бир томонга босилади. Фон жозибадор очсарғиш, пастель тусда.\nҚўш саҳифанинг ич тарафи бронза пастада босилган, бурчакларида безак элементлари бўлган ўлчами 295×470 миллиметрли рамка билан безатилган.\nҚўш саҳифанинг ички чап тарафида, горизонтал бўйича марказда, юқори чеккадан 38 миллиметр масофада диаметри 40 миллиметрли рангли Ўзбекистон Республикасининг Давлат герби тасвирланган. Гербнинг чап ва ўнг томонларида Ўзбекистон Республикасининг Давлат байроғи бир хилда ҳилпираб турган тарзда акс эттирилган.\nЎзбекистон Республикаси Давлат гербининг пастки қисмидан 18 миллиметр масофада, саҳифа марказида бронза ранг матн икки сатрда жойлашган. Биринчи сатрда «O‘zbekiston Respublikasining» (катта ҳарфларда, «Academy» шрифти, 27-кегль), иккинчи сатрда «Faxriy yorlig‘I» (катта ҳарфларда, «Aсademy» шрифти, 45-кегль) сўзлари ёзилган.\nЧап саҳифанинг пастки чеккасидан 24 миллиметр масофада, шоҳсупада, Хумо қуши ва қуёш нурлари фонида Мустақиллик майдонида ўрнатилган Эзгулик аркасининг бир қисми — ер шари узра парвоз қилаётган, бунёдкорлик ва тинчлик рамзи бўлган лайлаклар акс эттирилган.\nЎнг саҳифада горизонтал бўйича марказда, юқори чеккадан 31 миллиметр масофада 40×57 миллиметр ўлчамда Ўзбекистон Республикаси Президентининг штандарти тасвирланган. Штандартнинг чап ва ўнг томонларида Ўзбекистон Республикасининг Давлат байроғи бир хилда ҳилпираб турган тарзда акс эттирилган.\nЎзбекистон Республикаси Президенти штандартининг пастки чеккасидан 11 миллиметр масофада Хумо қуши ва қуёш нурлари фонида тўқ зангори рангда «Vatanimiz taraqqiyotiga qo‘shgan samarali hissasi hamda ijtimoiy-siyosiy hayotdagi faol ishtiroki uchun» матни уч сатрда жойлашган («Тimes TAD» шрифти, 24-кегль). Ушбу Қонун билан тасдиқланган Ўзбекистон Республикасининг Фахрий ёрлиғи тўғрисидаги низомнинг 1-банди иккинчи ва учинчи хатбошиларида кўрсатилган ҳолларда ҳар бир алоҳида ҳолат учун Ўзбекистон Республикаси Президенти томонидан қабул қилинган фармонга мувофиқ бўлган матндан фойдаланилади.\nМатннинг пастки сатридан 29 миллиметр масофада, мукофотланган шахснинг фамилияси, исми ва отасининг исмини қайд этиш учун оралиғи 16 миллиметрли иккита чизиқ тортилган.\nПастки чизиқдан 19 миллиметр масофада, вертикал бўйича марказда матн уч сатрда жойлашган. Биринчи сатрда тўқ зангори рангда «O‘zbekiston Respublikasining» (катта ҳарфларда, «Academy» шрифти, 26-кегль), иккинчи сатрда бронза-паста рангда «Faxriy yorlig‘I» (катта ҳарфларда, «Academy» шрифти, 40-кегль), учинчи сатрда тўқ зангори рангда «BILAN MUKOFOTLANDI» (катта ҳарфларда, «Тimes TAD» шрифти, 24-кегль) сўзлари ёзилган.\nСаҳифанинг пастки чеккасидан 55 миллиметр масофада, чап томонда тўқ зангори рангда «O‘zbekiston Respublikasi PREZIDENTI» матни икки сатрда жойлашган, ўнг томонда, симметрик тарзда Ўзбекистон Республикаси Президентининг исми биринчи ҳарфи ва фамилияси жойлашган (катта ҳарфларда, «Academy» шрифти, 12-кегль).\nСаҳифанинг пастки чеккасидан 40 миллиметр масофада мукофотлаш санасини ва Ўзбекистон Республикаси Фахрий ёрлиғининг тартиб рақамини қайд этиш учун иккита чизиқ тортилган.


Бозорларда гўшт қанчадан сотиляпти? | Qalampir.uz\nБозорларда гўшт қанчадан сотиляпти?\nЖамият\t15 Август 2019 13:01 6191\nИжтимоий тармоқларда гўшт 106 000 сўмдан сотилаётгани ҳақида хабарлар тарқалди. Бунга Тошкентдаги супермаркетлардан бирида олинган сурат сабаб бўлди.\nЎзбекистон Республикаси Давлат статистика қўмитаси ҳамда Истеъмолчилар ҳуқуқларини ҳимоя қилиш жамиятлари федерацияси бозорлардаги истеъмол товарлари нархини ўрганиб чиқди. Қайд этилишича, ўрганишлар ҳар ҳафта олиб борилиб, нархлар ўзгариши таҳлил этиб бормоқда.\nҚорақалпоғистон Республикаси статистика бошқармаси томонидан шаҳар ва туман марказий деҳқон бозорларида жорий йилнинг 13 август куни ўтказилган кузатув натижалари бўйича алоҳида турдаги озиқ-овқат маҳсулотларининг минимал-максимал нархлари тўғрисида маълумот берди.\nКузатув натижасига кўра, Нукус деҳқон бозорида Мол гўшти (суяксиз гўштидан ташқари) минимал нархи 30 000 сўмдан, максимал нархи 40 000 сўм оралиғида кузатилган.\nБир ҳафта олдин, яъни 06 август куни мол гўшти (суяксиз гўштидан ташқари) минимал нархи 28 000 сўмдан сотилаётгани эълон қилинган эди.\n1. Сирдарё туман — 48 000 — 50 000\n2. Сайхунобод тумани — 47 000 — 50 000\n3. Гулистон туман — 47 000 — 50 000\n4. Боёвуд туман — 46 000 — 50 000\n5. Ховос туман — 47 000 — 50 000\n6. Оқолтин туман — 48 000 — 50 000\n7. Сардоба туман — 41 000 — 45 000\n8. Мирзаобод туман — 47 000 — 50 000\n9. Гулистон шаҳар — 47 000 — 50 000\n10. Янги ер шаҳар — 48 000 — 50 000\n11. Ширин шаҳар — 45 000 — 50 000\n14 Август 10:28 40799\n13 Август 11:50 39498\n12 Август 22:32 38476\n12 Август 09:17 29097\n13 Август 21:14 28714


Тошкент давлат-акционерлик қурилиш корпорацияси ("Тошкентқурилиш")нинг Устави (ЎзР ВМ 21.06.1993 й. 299-сон қарори билан тасдиқланган) | Қурилиш ва архитектура | Ўз кучини йўқотган ҳужжатлар | Иқтисодиётнинг айрим соҳалари | ЎзР КонунчилигиМаълумотлар тизими «Тошкент давлат-акционерлик қурилиш корпорацияси ("Тошкентқурилиш")нинг Устави (ЎзР ВМ 21.06.1993 й. 299-сон қарори билан тасдиқланган)» | NRM.uz\nЎзР Конунчилиги/ Иқтисодиётнинг айрим соҳалари/ Ўз кучини йўқотган ҳужжатлар/ Қурилиш ва архитектура/ Тошкент давлат-акционерлик қурилиш корпорацияси ("Тошкентқурилиш")нинг Устави (ЎзР ВМ 21.06.1993 й. 299-сон қарори билан тасдиқланган)\n1993 йил 21 июндаги\n299-сон қарори билан\nТошкент давлат-акционерлик қурилиш\nкорпорацияси ("Тошкентқурилиш") нинг\n1. Тошкент давлат-акционерлик қурилиш корпорацияси ("Тошкентқурилиш"), кейинги ўринларда "корпорация" деб юритилади, Ўзбекистон Республикаси Президентининг "Тошкент давлат-акционерлик қурилиш корпорациясини ташкил этиш тўғрисида" 1993 .йил 8 февралдаги фармонига мувофиқ Ўзбекистон Республикаси Вазирлар Маҳкамасининг "Тошкент давлат-акционерлик қурилиш корпорацияси ("Тошкентқурилиш")ни тавҳшкил этиш ва унинг фаолияти масалалари" тўғрисида 1993 йил 15 февралдаги 83-сон қарори билан Ўзбекистон Республикасининг Тошкент шаҳридаги қурилишлар бўйича Бош бошқармаси ("Тошкентбошқурилиш") негизида тузилган.\n"Тошкентқурилиш" корпорацияси мулкчиликнинг барча шаклларидаги Қурилиш, саноат, транспорт, лойиҳалаш конструкторлик ва бошка корхоналар ва ташкилотларнинг (кейинги ўринларда "қатнашчилар" деб юритилади) мустақил хўжалик бирлашмаси ҳисобланади. Корпорация акцияларнинг назорат пакети давлат ихтиёрида қолдирилган ҳолда давлат корхоналари (ташкилотлари)ни "қатнашиш тизими" (турдош корхоналар уртасида акциялар айирбошлаш) бўйича акционерлик жамиятларига айлантириш йули билан акциялаштириш принциплари асосида қўшма ишлаб чиқариш-сотиш ва молиявий фаолиятни амалга ошириш мақсадида ўзининг асосий қатнашчиларини бирлаштиради.\n2. "Тошкентқурилиш" корпорацияси юридик шахс ҳисобланади ҳамда ўз фаолиятини Ўзбекистон Республикасининг амалдаги қонун ҳужжатлари, қатнашчиларнинг таъсис конференциясида қабул қилинадиган ва Ўзбекистон Республикаси Ваэирлар Маҳкамаси томонидан тасдиқланадиган корпорация Устави асосида амалга оширади.\n3. Корпорация давлат рўйхатидан ўтказилган кундан бошлаб ўз мақоми бўйича юридик шахе ҳуқуқига эга бўлади. У мустақил ва бирлаштирувчи (йиғма) балансларга, банк муассасаларида сум ва хорижий валюталарда ҳисоб-китоб ва бошқа счётларга, Ўзбекистон Республикаси Давлат герби тасвирланган, ўз номи ўзбек ва рус тилларида ёзилган муҳрга эга бўлади.\nКорпорация қатнашчилари ўз хўжалик мустақилликлари ва юридик шахс ҳуқуқини сақлаб қоладилар.\nУлар фаолияти Ўзбекистон Республикаси ва корпорация манфаатларига зид бўлмаган бошқа хўжалик бирлашмалари таркибига киришлари мумкин.\n4. Корпорация тугатилган "Тошкентбошқурилиш" мажбуриятлари бўйича хуқуқий ворис ҳисобланади ҳамда ўз фаолиятида Ўзбекистон Республикаси Вазирлар Маҳкамасига бўйсунади.\nКорпорация қатнашчиларнинг мажбуриятлари бўйича жавоб бермайди, шунингдек, қатнашчилар ҳам корпорация мажбуриятлари бўйича жавоб бермайдилар.\n5. Корпорация ичидаги ишлаб чиқаришга оид, иқтисодий ва маъмурий муносабатлар мазкур Устав, қатнашчилар томонидан ихтиёрий равишда берилган бошқарув функциялари, корпорация қабул қилган қўшма фаолият дастурлари ва шартномалар билан белгиланади.\n6. Корпорация Тошкент шаҳар, Ўзбекистон шоҳ кўчаси, 16-уйга жойлашган.\nII. КОРПОРАЦИЯ ФАОЛИЯТИНИНГ\n1. Ишлаб чиқариш самарадорлигини ошириш йўли билан корпорация қатнашчиларининг юқори фойда (даромад) олиш ва шу асосда мол-мулк эгалари ҳамда корхоналар, ташкилотлар меҳнат жамоаларининг манфаатларини таъминлаш корпорация фаолиятининг мақсади ҳисобланади.\n2. Корпорация ишлаб чиқариш-сотиш фаолиятининг асосий турлари:\nдавлат буюртмасига биноан ва буюртмачилар билан тузилган тўғридан-тўғри шартномалар бўйича уй-жой, ижтимоий-маданий ва ишлаб чиқариш объектлари қуриш ва уларни фойдаланишга топширишдан;\nқурилиш материаллари, конструкциялар ва бошқа саноат маҳсулотлари ишлаб чиқариш ва сотишдан;\nкорхоналар, ташкилотлар ва аҳолига тузатиш-қурилиш хизматлари ва хизматларнинг бошқа турларини кўрсатишдан иборат.\nКорпорация Ўзбекистон Республикаси қонун ҳужжатлари билан тақиқланмаган фаолиятнинг бошқа турларини амалга оширишга ҳақлидир.\n3. Қатнашчилар бошқарувнинг акционерлик принциплари асосида мақсадга эришиш, ҳар бир катнашчи ва умуман корпорация манфаатлари йўлида умумий вазифаларни биргалашиб ҳал қилиш учун корпорацияга ихтиёрий бирлашадилар. Бу умумий вазифалар қўйидагилардир:\nиқтисодий ва ижтимоий ривожланишнинг узоқ муддатга мўлжалланган режаларини ишлаб чиқиш;\nмаркетинг тадқиқотлари олиб бориш ва узоқ муддатли ва қисқа муддатли маркетинг дастурлари ишлаб чиқиш, буюртмалар "папкаси"ни шакллантириш ва уларни тақсимлаш, реклама қилиш;\nўзаро келишилган молия-кредит ва дивиденд сиёсатини ишлаб чиқиш ва амалга ошириш, молиявий режалаштириш ва назорат, қўшма инвестиция дастурлари рўёбга чиқарилиши учун сармоя маблағларининг марказлаштирилган манбаларини ташкил қилиш;\nинвестиция соҳасида ягона стратегияга амал қилиш, корпорация меҳнат жамоаларининг ижтимоий-иқтисодий аҳволини яхшилаш, ижтимоий соҳанинг қўшма моддий негизини мустаҳкамлаш ва ривожлантириш бўйича дастурларни ишлаб чиқиш ва амалга ошириш;\nишлаб чиқаришнинг техникавий даражасини ва иш сифатини оширишни таъминлайдиган, чиқимларни камайтирадиган лойиҳа-техника, илмий-техника ва инновация дастурларини ишлаб чиқиш ва амалга ошириш;\nмарказлаштирилган ахборот-ҳисоблаш хизматини ташкил қилиш;\nмоддий-техника ресурслари бозорини ўрганиш, корпорация қатнашчиларини ана шу ресурслар билан марказлаштирилган ҳолда таъминлашни уюштириш, мол етказиб берувчилар билан иқтисодий-фойдали, тўғридан-тўғри хўжалик алоқалари ўрнатилишига кўмаклашиш, ўз моддий-ишлаб чиқариш базасини кенгайтириш ва мустаҳкамлаш, шунингдек, ўзининг қурилаётган объектлари учун асосий . ва бутловчи асбоб-ускуналар тайёрланиши учун буюртманомалар берилишини назорат қилиш;\nкорпорация қатнашчиларига кооператив ва ташки иқтисодий алоқаларни ривожлантириш ва мустаҳкамлашла ёрдам бериш;\nнарх белгилаш ва мехнат ҳақи соҳасида ягона сиёсат ўтказиш, илмий-техника янгиликларига мойилликка нархлар ва смета нормативларининг таъсирини кучайтириш, иш сифатини ошириш ва ишлаб чиқариш чиқимларини камайтириш;\nкасб-ҳунар бўйича тайёргарликни ташкил қилиш ва ходимлар малакасини ошириш;\nдавлат органлари ва бошқа ташкилотларда корпорация катнашчиларининг ҳуқуқ, ва манфаатлари ҳимоя қилинишини таъминлаш, уларга юридик маслахатлар бериши.\nIII. КОРПОРАЦИЯ ВА УНИНГ\n1. "Тошкенткурилиш" корпорацияси устав ва шартнома вазифаларини бажариш учун қуйидаги ҳуқуқларга эгадир:\nтўла хўжалик принципи ва ўзини ўзи бошқариш принциплари асосида қатнашчилар томонидан берилган ҳуқуқларни ҳисобга олган\nҳолда ишлаб чиқариш-хўжалик, молиявий-иқтисодий ва ижтимоий фаолият масалаларини мустақил ҳал қилиш, марказлашган, захира, суғурта, инвестиция ва бошқа жамғармалар ташкил қилиш;\nмуҳим халқ хўжалиги объектлари қурилишига квоталар бўйича ажратиладиган моддий-техника ресурсларининг фонд эгаси бўлиш;\nкорпорация таркибига кирувчи бирлашмалар, трестлар, корхоналар ва ташкилотларнинг давлат мулкини бошқариш;\nкорпорация давлат корхоналари ва ташкилотларининг ташкилий-ишлаб чиқариш тузилмасини ўзгартириш;\nкорпорация таркибига кирувчи давлат бирлашмалари, трестлари, корхоналари ва ташкилотларини меҳнат жамоаларининг манфаатларини ҳисобга олган ҳолда акционерлик жамиятларига, жамоа корхоналарига ва бошқа ташкилий-ҳуқуқий тузилмаларга айлантириш тўғрисида белгиланган тартибда таклифлар киритиш;\nДавлат мулки жамғармаси топшириғи билан давлатга тегишли акциялар улушига мувофиқ, акционерлик жамиятлари фаолиятига раҳбарликни амалга ошириш;\nўз қатнашчиларига товар, жамғарма, валюта бозорлари ва биржаларида, қимматли қоғозлар бозорларида операциялар бажарилишида ёрдам кўрсатиш;\nхалк хужалиги тармокларида йирик объектлар куриш бўйича бош битимлар туэиш;\nэкспорт-импорт операцияларини амалга ошириш, бошка мамлакатлар билан илмий-техникавий хамкорлик тугрисида шартномалар тузиш;\nкорпорация қатнашчиларига тижоратга доир„ технологик, лойиҳа-конструкторлик, ташқи савдо, юридик, ахборот, маслаҳат, маркетинг хизмати ва бошқа хизматлар кўрсатиш учун хўжалик ҳисобидаги ёки савдо-сотиқ, асосидаги корхона (фирма, марказ)лар тузишда ёрдам бериш;\nреспублика ҳудудида ва унинг ташқарисида филиаллар ва ваколатхоналар очиш, бошқа давлатлардаги шериклар билан бирга корхоналар ва фирмалар ташкил этиш, ташқи иқтисодий битимлар туэиш ва уларни бажариш юзасидан хизматлар кўрсатиш учун бошқа давлатларнинг фирмаларини жалб қилиш;\nмутахассисларни исталган мамлакатга хизмат сафарига юбориш;\nамалдаги қонунчилик актларининг қўлланилиши ва ижросини таъминлаш, уларни такомиллаштирш юзасидан таклифлар ишлаб чиқиш ва уларни кўриб чиқиш учун Ўзбекистон Республикаси Вазирлар Маҳкамасига киритиш;\nЎзбекистон Республикаси қонун ҳужжатларида назарда тутилган барча ҳаракатларни содир этиш;\nкорпорация қатнашчилари томонидан Ўзбекистон Республикаси қонун ҳужжатларига ва норматив ҳужжатларга, мазкур Устав қоидаларига риоя қилинишини, корпорация бошқарув органлари қарорларининг бажарилишини назорат қилишни амалга ошириш.\nКорпорация ишлаб чиқариш-техника йўналишидаги маҳсулотларга шартномавий (эркин) нархлар ва ички субподряд идоралар томонидан бажариладиган ишлар ва хизматларга тарифлар белгилаш даражасини тартибга солувч юқори ташкилот ҳисобланади.\n2. Корпорация қатнашчилари қуйидаги ҳуқуқларга эгадирлар:\nкорпорация Кенгаши ва бошқарувига корпорация фаолияти масалаларига доир таклифлар киритиш ва уларнинг мажлисларида шу масалалар муҳокамасида иштирок этиш;\nкорпорация Кенгаши кўриб чиқиши учун Уставга ўзгартириш ва қўшимчалар киритиш юзасидан таклифлар киритиш;\nкорпорацияда ишлаб чиқариладиган маҳсулотлар, ишлар ва хизматларнинг барча турларини ўз эҳтиёжлари учун сотиб олишда устунликка эга бўлиш;\nўз фаолияти йўналишини бозор конъюнктурасига мувофиқ, мустақил белгилаш;\nкорпорация амалга оширувчи қўшма фаолият дастурларида ҳамда корпорация айрим қатнашчилари дастурларида иштирок этиш;\nкорпорация фаолиятини бошк.аришда қатнашиш;\nкорпорация эмблемасидан фойдаланиш;\nкорпорация бошқарувидан ўз манфаатларининг ҳимоя қилинишини талаб қилиш.\n3. Корпорация қатнашчилари:\nкорпорация Уставига .риоя қилишга, агар улар ўзларига зарар етказмаса ва корхона, корпорация низомларига зид бўлмаса, ишлаб чиқариш, молиявий-иқтисодий масалалар бўйича корпорация бошқаруви органлари қарорларини бажаришга;\nкорпорация фаолияти тўғрисидаги тижорат сири бўлган ахборотни ошкор қилмасликка;\nКенгаш қабул қилган қарорларга мувофиқ, ижроия аппаратни сақлашга ва корпорация марказлаштирилган жамғармаларини ташкил этиш учун зарур маблағларни ўз вақтида ўтказиб туришга мажбурдирлар.\n4. Корпорация ва унинг қатнашчилари ўзаро мажбуриятлар тўғрисидаги шартномаларнинг бажарилиши учун ана шу шартномаларда ва Ўзбекистон Республикаси қонун ҳужжатларида белгилаган тартибда моддий жавоб берадилар.\nIV. КОРПОРАЦИЯ МУЛКИ, МАБЛАҒЛАРИ\n1. Корхоналар ва ташкилотларга тўла хўжалик юритиш ҳуқуқи билан берилган давлат мулки корпорация давлат корхоналари фаолиятининг йиғма балансида ўз аксини топади.\n2. Қатнашчи корхоналарнинг мулки корпорация мулки ҳисобланмайди.\nКорпорация таркибига кирувчи ҳар бир корхона ўзининг мустақил балансида акс этган мулкни бошқаради. Давлат мулкидан корхона тўла хўжалик юритиш ҳуқуқи билан фойдаланади. Тугатилган "Тошкентбошқурилиш"нинг маъмурий ва соғломлаштириш муассасалари, тиббиёт-санитария қисми ва поликлиникаси иншоотлари корпорация мулки таркибига кириши ҳисобга олинсин.\nКорпорация аппарати ўзининг мустақил балансида бўлган мулкни ўша асосларда бошқаради.\n3. Асосий ва оборот фондлар, пул маблағлари ва корпорациянинг мустақил балансида бўлган бошқа активлар корпорациянинг мулки ҳисобланади. Улар қуйидагилар ҳисобига шаклланади:\nустав фонди маблағлари;\nдавлат томонидан корпорацияга текинга ёхуд ижарага бериладиган мулк;\nкорпорация Кенгаши томонидан тасдиқланадиган нормативлар бўйича қатнашчиларнинг фойдаси (даромади)дан ажратмалар;\nкорпорацияга унинг ривожланиши учун шартнома асосида бериладиган давлат акциялари улуши бўйича дивидендларнинг бир қисми;\nқўшимча пулли хизматлар ва ишларни бажаришдан олинадиган даромадлар;\nбанк кредитлари ва бошқа қарз берувчилариинг маблағлари;\nюридик шахслар ва фуқароларнинг текин ҳамда хайрия бадаллари ва ажратмалари;\nЎзбекистон Респубикаси қонунчилик актлари билан тақиқланмаган бошқа манбаларнинг маблағлари.\n4. Корпорациянинг дастлабки устав фонди корпорация таркибига кирувчи корхоналар ва ташкилотларнинг давлат тасарруфида чиқарилиши натижасида ҳосил бўладиган акционерлик жамиятлар (компаниялари)нинг давлатга тегишли акцияларининг 60 фоизи дивидендларнинг тегишли улуши, шунингдек, бошқа манфаатдор юридик шахсларнинг (шу жумладан, хорижий юридик шахсларнинг) пайлар ҳисобидан ҳосил бўлади.\nТаъсисчиларнинг устав фондига қўшадиган ҳиссаси пул маблағлар (сўм ва чет эл валютасида), ҳар хил мулк турлари (бино, иншоот, машиналар, механизмлар, хом ашё, ёқилғи, бошқа моддий бойликлар), қийматли қоғозлар, бошқа мулкий ҳуқуқлар, шу жумладан, интеллектуал мулк кўринишида бўлиши мумкин.\nАмалдаги нархлар бўйича сўмларда баҳоланган ҳисса қатнашчининг корпорация устав фондига қўшган улушини ташкил қилади.\n5. Корпорация Кенгашининг қарори билан марказлаштирилган пул қўйиш (инвестиция) жамғармалари, валюта жамғармаси ва бошқалар ташкил этилади.\nУларнинг таркиби, белгиланган мақсади, миқдорлари ва улардан фойдаланиш тартиби корпорация Кенгаши томонидан белгиланади.\n6. Корпорациянинг марказлаштирилган жамғарма ва эахиралари корпорациянинг ривожланиши учун шартнома асосида унга бериладиган акцияларнинг давлат улуши бўйича дивидендларнинг бир қисмидан, қатнашчилар фойдасининг бир қисми ва амортизация ажратмаларидан, шунингдек, корпорациянинг мақсадли вазифаларини бажариш учун инвесторлардан олинган бошқа бадаллар ҳисобига ҳосил бўлади.\n7. Бирлашмалар, трестлар, корхоналар ва ташкилотлар:\nочиқ турдаги акционерлик жамиятига айлантирилганда акцияларнинг давлат улуши 51 фоизни ташкил қилади, қолган қисми очиқ, тарқатиш тарзида тарқатилади. Бунда меҳнат жамоаси аъзоларига акцияларни сотиб олишда имтиёзли ҳуқуқ, берилади;\nёпиқ турдаги акционерлик жамиятига айлантирилганда акцияларнинг давлат улуши 55 фоизни, меҳнат жамоаларининг улуши 25 фоизни ташкил қилади, қолган қисми корпорациянинг бошқа корхоналари ва ташкилотлари ўртасида тарқатилади.\nV. КОРПОРАЦИЯНИ БОШҚАРИШ\n1. Корпорация бошқарувининг юқори органи Кенгаш ҳисобланади, у корпорация қатнашчилари конференцияси томонидан 5 йил муддатга сайланади.\nКорпорация Кенгаши таркибига корпорациянинг, корпорация қатнашчиси бўлган корхоналарнинг раҳбарлари, Давлат мулки қўмитаси, Давлат мулки жамғармаси, Тошкент шаҳар ҳокимлиги,\nтижорат банки (корпорация корхона ва ташкилотларига хизмат қилувчи, меҳнат жамоаларининг вакиллари, олимлар ва мутахассислар киради.\nКорпорация ижроия аппаратининг ходимлари Кенгаш аъзоси бўлишлари мумкин эмас.\nКорпорация раиси ва унинг ўринбосарлари корпорация Кенгаши томонидан сайланади ҳамда Вазирлар Маҳкамаси томонидан тасдиқланади. Корпорация Кенгаши ва бошқаруви раиси лавозимлари корпорация раиси деб номланган бир киши тимсолида мужассамланади.\n2. Қатнашчилар конференциясининг мутлақ, ваколатига қуйидагилар тегишли бўлади:\nкорпорация Кенгашини сайлаш;\nкорпорация Кенгаши тўғрисидаги низомни тасдиқлаш;\nкорпорация Кенгаши ваколатига кириши мумкин бўлмаган бошқа масалалар.\n3. Корпорация Кенгаши мутлақ, ваколатига қуйидагилар тегишли бўлади:\nВазирлар Маҳкамаси томонидан тасдиқланадиган бошқарув раиси ва унинг ўринбосарларини сайлаш;\nкорпорация бошқаруви ва тафтиш комиссиясини сайлаш;\nкорпорация Уставига ўзгартириш ва қўшимчалар киритиш юзасидан таклифлар тайёрлаш;\nқатнашчиларни корпорацияга қабул қилиш ва ундан чиқариш масалаларини ҳал этиш;\nишлаб-чиқариш-сотиш, молиявий-иқтисодий, инвестиция, илмий-техникавий, ижтимоий-маиший фаолият дастурларини тасдиклаш;\nкорпорациянинг ииллик хисоботи ва балансларини, тафтиш комиссиясининг хисоботлари ва хулосаларини тасдик.лаш;\nкорпорация бошқаруви органлари раҳбарлари, хизматчилари ва мутахассислари меҳнатига ҳақ, тўлаш шартлари ва тизимини белгилаш;\nкорхоналар (ташкилотлар)нинг ажратмалари ҳисобидан маблағ билан таъминланадиган корпорация бошқаруви аппаратига сарфланадиган ҳаражатлар сметасини ва ана шу мақсадлар учун ажратиладигаи маблағлар меъёрини тасдиқлаш;\nКенгаш аъэоларининг келишуви бўйича корпорация фаолиятининг бошқа масалалари.\n4. Корпорация Кенгашининг мажлиси, агар унда аъзоларнинг камида учдан икки қисми қатнашса, қонуний ҳуқуқга эга бўлади.\nКорпорация Уставига ўзгартириш ва қўшимчалар киритиш, к;атнашчи корхоналар, шунингдек филиаллар ва ваколатхоналар ташкил этиш, қайта ташкил этиш ва уларнинг фаолиятиии тухтатиш, йирик инвестиция дастурларини ишлаб чиқиш ва уларни амалга ошириш ҳамда бошқа баъзи масалалар бўйича қарор корпорация Кенгаши мажлисида қатнашганларнинг туртдан уч кисмининг кўпчилик овози билан қабул қилинади.\nҚолган бошқа масалалар бўйича оддий кўпчилик овоз билан қарор қабул қилади.\nКорпорация Кенгашининг ҳужжати корпорация раиси имзолайдиган қарор билан расмийлаштирилади.\nКорпорация Кенгашининг фаолияти ва унинг томонидан қарорлар қабул қилиниши тартиби қатнашчилар конференцияси тасдиқлайдиган корпорация Кенгаши ҳақидаги Низом билан тартибга солинади.\n5. Корпорация раиси:\nякка бошчилик принциплари асосида иш кўради ҳамда корпорация фаолиятининг пировард натижалари учун шахсан жавоб беради, қатнашчилар жамоалари фикр-мулоҳазаларини ҳисобга олишни, ўзига қарашли ташкилотлар билан шартномалар тузиш йули билан уларнинг раҳбарларини танлаш ва жой-жойига қўйишни амалга оширади;\nкорпорация иштирокчилари томонидан бажарилиши мажбурий бўлган буйруқ, ва кўрсатмалар чиқариш ҳуқуқига. эга бўлади;\nкорпорация маркаэий аппарати ходимлари билан шартнома асосида меҳнат муносабатларини, уларнинг меҳнатига ҳақ, тўлаш шартлари ва тизимини белгилайди;\nтузилмани ва марказий аппаратни сақлашнинг тасдиқланган ҳаражатлари сметаси доирасида штат жадвалини тасдиқлайли.\n6. Корпорация бошқаруви:\nкорпорация Кенгаши мажлислари оралиғидаги даврда унинг фаолиятига раҳбарлик қилади ва корпорацияга юклатилган вазифаларнинг бажарилиши учун жавоб беради;\nузининг мунтазам ўтказиб туриладиган мажлисларида корпорация ваэифаларини ҳал этиш, Кенгаш кўрсатмаларини амалга ошириш, ягона техника сиёсати ўтказиш, лойиҳа-смета ишини, техникавий нормалаштириш ва андазалашни такомиллаштириш, қурилиш ишлаб\nчиқариши самарадорлигини ошириш, меҳнат унумдорлигини ўстириш, ўзига қарашли ташкилотлар ва корхоналар фаолиятини яхшилаш билан боғлиқ, масалаларни кўриб чиқади.\n7. Корпорация бошқаруви фаолияти, унинг мажлислари тартиби, қарорлар қабул қилиниши корпорация Кенгаши томонидан тасдиқланадиган бошқарув иш тартибига мувофиқ, амалга оширилади.\n8. Жорий раҳбарлик функцияларини амалга ошириш, Кенгаш ва бошқарув ишини таъминлаш, умумхўжалик аҳамиятига эга бўлган ваэифаларни бажариш учун корпорацияда ишчи (ижроия) аппарат тузилади.\nИжроия аппарат ўртача иш ҳақининг ўсиши умуман корпорация бўйича иш ҳақининг ўсишига боғлиқ, бўлади.\n9. Тафтиш комиссияси бошқарувнинг молиявий-хўжалик фаолияти устидан назоратни амалга оширади. Тафтиш комиссиясининг фаолияти корпорация Кенгаши тасдиқлаган низом орқали тартибга солинади.\nVI. КОРПОРАЦИЯНИНГ ҲИСОБ ВА ҲИСОБОТИ\n1. Корпорация натижаларни ҳисобга олишни, ишлаб чиқаришнинг боришини назорат қилишни амалга оширади, оператив, бухгалтерия ва статистика ҳисоботи юритади.\n2. Корпорация қатнашчилари корпорацияга ҳар ойда Ўзбекистон Республикаси қонун ҳужжатларида назарда тутилган статистика ҳисоботи, шунингдек, корпорация хизматлари ўз функцияларини амалга оширишлари учун уларга зарур ахборотни тақдим этишга мажбурдирлар.\n3. Корпорацияда бухгалтерия, статистика, ҳисоб ва ҳисобот Ўзбекистон Республикаси қонун ҳужжатларида белгиланган тартибда юритиладн.\n4. Корпорация жойлашган жойда қуйидаги ҳужжатлар, шу жумладан:\nкорпорациянинг таъсис ҳужжатлари;\nкорпорация ички муносабатларини тартибга солувчи меъёрий ҳужжатлар (уларга кейинчалик ўзгариш ва қўшимчалар киритилган ҳолда) ;\nкорпарациянинг ўзи чиқарадиган қарорлар учун зарур бўлган бухгалтерия ҳисоби ва ҳисоботининг барча ҳужжатлари;\nкорпорация Кенгаши, бошқарув ва тафтиш комиссияси мажлисларининг баёнлари, улар аъзоларининг ва марказий аппарат мансабдор шахсларининг рўйхатлари юритилади.\nVII. КОРПОРАЦИЯ ФАОЛИЯТИНИ ТЎХТАТИШ\n1. Корпорация фаолиятини тўхтатиш Ўзбекистон Республикаси Вазирлар Маҳкамасининг қарори бўйича уни қайта ташкил этиш ёки тугатиш йўли билан юз беради.\n2. Корпорация қайта тузилганда унинг барча ҳуқуқ, ва мажбуриятлари ва ҳуқуқи ворисга ўтади.\n3. Корпорацияни тугатиш тўғрисида қарор қабул қилган орган тугатиш комиссиясини тайинлайди. Тугатиш комиссияси тайинланган пайтдан бошлаб корпорация ишларини бошқариш ваколати унга ўтади.\n4. Тугатиш комиссияси мавжуд мол-мулкни баҳолайди, тугатиш балансини тузади ва уни корпорация қатнашчилари конференциясига тақдим этади.\n5. Корпорациянинг пул маблағлари (тугатиш пайтида мол-мулкни сотишдан олинган тушум ҳам шу жумлага киради) ижроия аппарат ходимлари билан ҳисоб-китоб қилингандан ҳамда банклар, бюджет ва бошқа қарз берувчилар олдидаги мажбуриятлар бажарилгандан кейин корпорация Кенгаши белгилаган ва конференция томонидан тасдиқланган тартибда комиссия томонидан корпорация қатнашчилари ўртасида тақсимланади.\n6. Корпорация давлат Реестридан ўчирилган вақтдан бошлаб ўз фаолиятини тўхтатади.


Россия ва NATO ўртасидаги бўлажак музокара тафсилотлари маълум қилинди - Bugun.uz\nРоссия ва NATO ўртасидаги бўлажак музокара тафсилотлари маълум қилинди\n11:36 | 06-01-2022\nБельгия пойтахти Брюсселда 12 январь куни ўтказилиши режалаштирилган Россия–NATO кенгаши йиғилишининг тафсилотлари маълум қилинди. Бу ҳақда «РИА Новости» хабар берди.\nМаълум қилинишича, икки томонлама музокара Брюссел вақти билан эрталаб соат 10:00 да (Тошкент вақти билан 14:00) бошланади.\nТаъкидланишича, уч соатга яқин давом этадиган учрашув якунлари бўйича NATO бош котиби Йенс Столтенберг матбуот анжумани ўтказади. Россия томонидан ташкилот билан музокарада Россия Ташқи ишлар вазирлиги ва Мудофаа вазирлигининг идоралараро делегацияси иштирок этади. Столтенбергнинг айтишича, музокараларнинг асосий мавзуси Европа хавфсизлиги масалалари бўлади.\nМаълумот ўрнида, Альянсни кенгайтирмаслик мавзуси бўлажак Россия–NATO музокарасининг асосий масалаларидан бири бўлиши маълум қилинганди. Россия Ташқи ишлар вазирлиги расмий вакили Мария Захарованинг сўзларига кўра, мамлакат Россия чегараларида NATO қуроллари бўлмаслиги кераклигини ҳам муҳокама қилади. «Россия позициясининг моҳиятини ҳали тушунмаганлар биз нима ҳақида гаплашмоқчи эканимизни аниқ билиб олиши керак», — деб таъкидлаган Россия ТИВ вакили.